شەپۆلێكی بەهێزی بەفر و سەرما ناو شارەكانی ھەرێم دەگرێتەوە - تۆڕی میدیایی خەڵک\nلێدوان نووسین ناچالاککراوە لە شەپۆلێكی بەهێزی بەفر و سەرما ناو شارەكانی ھەرێم دەگرێتەوە\nبەپێی پێشبینییە كەشناسییەكان لە كۆتایی ئەم هەفتەیەدا شەپۆلێكی دیكەی باران و بەفر بارین ناوچەكانی هەرێمی كوردستان دەگرێتەوە و پلەكانی گەرما ڕوو لە دابەزین دەكەن.\nئاراس جەبار، شارەزای كەشناسی بۆ (خەڵك) ڕایگەیاند، لە ئەنجامی بەردەوامی كاریگەری بەرزە پاڵەپەستۆیەك لەسەر ناوچاكانمان تا ڕێكەوتی ١٦/٢/٢٠٢١ كەش بە سەقامگیری ئەمێنێتەوە و پلەكانی گەرمی بەبەرزی ئەمێننەوە.\nڕاشیگەیاند، لە دوانیوەڕۆ بۆ شەوی دوو شەممە ١٦-٢-٢٠٢١ ی ناوەراستی ھەفتەی داھاتوو پێشبینی ئەكەین شەپۆلێكی مامناوەند بۆ بەھێزی بارانبارین و بەفر بارین ناوچەكانی ھەرێمی كوردستان بگرێتەوە، سەرەتاش كاریگەریەكانی بە باران دەستپێدەكات و دواتر بەھۆی كاریگەری بەھێزی بارستە ھەوایەكی سارد لەڕۆژانی ١٨ بۆ ١٩ شەپۆلێكی بەفر بارین ناوچە جیاجیاكانی ھەرێمی كوردستان دەگرێتەوە.\nوتیشی، “پێشبینی ئەكەین بەفر لەھەریەكە لە سەنتەری شارەكانی (دھۆك، سلێمانی، ھەڵەبجە، ھەولێر) ببارێت و پلەكانی گەرمی بەرادەیەكی بەرچاو نزمببنەوە.\nئەو شارەزایەی كەشناسی پێی وایە، “ئەم شەپۆلە بەیەكەم شەپۆلی بەفر بارین دادەنرێت لەماوەی ئەمساڵدا، كە بەو ڕادەیەی چاوەڕوان دەكەین كاریگەری بەھێزتر بێت لە شەپۆلەكانی ڕابردووی بارانبارین و بەفر بارین لەناوچەكەدا”.\n17 شوبات 2021 11.57 am


Wednesday, 02.23.2022, 12:45\nلەم نوسینەدا بە کورتی و بە پوختی ئەو پرسیارە وەڵام دەدەمەوە.\nلە ساڵی ١٩٩٥ دا دکتۆرێکی فەڕەنسی بە ناوی پێیەر گیڵبرت Dr. Pierre Gilbert خەڵک و حکومەتەکانی ئەوروپای ئاگادار کردەوە لە دروست کردنی ڤایرسێک، یان دەستکاری کردنی جینی ڤایرۆسێک کە مرۆڤ دەکاتە زۆمبی.\nئەم ڤایرۆسە لە ناو ئاسکە کێویدا هەیە و لە تاقیگەی سەربازیدا لە ساڵی ١٩٩٥ دا بە سەرکەوتویی لەسەر مرۆڤ تاقی کرایەوە ، ئەوکات لەسەر هەشت سەرباز تاقیان کردەوە و هەر هەشتیان لە ماوەیەکی کوتردا بونە زۆمبی، پاش ئەوەی لە ژێر کۆنترۆڵ دەرچون حەوتیان لە تاقیگەدا کوشتن ودانەیەکیان دەرچوە دەرەوە. پاشان ئەو دانەیە لە دەرەوەی تاقیگەکەدا کوژرا و جەستەکەیان گەڕانەوە بۆ سەربازگەکە.\nهەمان دکتۆر پێیەر گیڵبەرت هەر ئەو کات ئاگاداری بڵاو کردەوە کە پلانێک هەیە لە ڕێگای ڤاکسینەوە ئەم ڤایرۆسە یان چەند ڤایرۆسێکی تر بڵاو بکەنەوە بۆ کەم کردنەوەی ڕێژەی مرۆڤ لەسەر زەوی. پاشان خەڵکیشی ئاگادار کردەوە لە جۆرێک ڤاکسین کە کرستاڵی شلی تێدایە کاتێک ئەم ڤاکسینەت بەکار هێنا لە ڕێگای فەرکوێنسی شەپۆلی کورت یان موگناتیس کەسەکە دەگۆڕێت بۆ زۆمبی..\nئەو هەرئەوکاتە خەڵکی ئاگادار کردەوە کە حکومەت کارێک دەکات کە ڤاکسین بکاتە زۆرە ملە و تا بتوانن کۆنترۆڵی تەواوی مرۆڤایەتی بکەن.\nکەواتە بڵاو کردنەوەی 5G پەیوندی ڕاستەوخۆی هەیە بە ڤاکسینەکەوە، ئایا ئەم ڤاکسینە کرستاڵی شلی تێدایە ئەوەیان تا ئێستا دەرنەکەوتوە.. یان ئایا تا ئێستا کرستاڵی شلیان بەکار هێناوە لە ڤاکسیندا ؟ ئەم زانیاریە تا ئەمڕۆ نەزانراوە.. بەڵام کاتێک 5G بە تەواوەی بکەوێتە کار ئەوکات دەتوانین بزانین زیانەکانی چی دەبێت بۆ مرۆڤ و مرۆڤایەتی بە گشتی.\nبۆ ئەوەی بتوانن خوێنبەرەکان پیس بکەن بەو مادانەی کە دەیانەوێت مرۆڤی پێ لەناوبەرن بە خێراترین شێوە دەبێت ڤاکسین بەکار بهێنن و ڤاکسینەکەش بە یاسایی بکەنە ڤاکسینی زۆرە ملە.. ئەم بە ناو ڤاکسینی کۆرۆنایە سەرەتایەک بوو بۆ جێ بە جێ کردنی ئەو پلانە، کەنەدا و نەمساو ئوستورالیا بونەتە مەیدانی تاقی کردنەوە بۆ ئەم مەبەستە ، تا بزانن خەڵکەکەی تا چەند قبوڵی دەکات ئازادیەکانی لێ زەوت بکرێت.\nکرستاڵی شل چی دەکات؟\nئەم کرستاڵە دەچێتە ناو خانەکانی مێشکەوە کاتێک خۆیان جێگیر دەکەن وەک ئارێلێکی وریدلەیان لێ دێت و لە ڕێگای فەرکوێنسی و شەپۆلی نزمەوە دەتوانن کاریگەریان هەبێت لەسەر مرۆڤەکە ، لەو کاتەدا مرۆڤەکە ناتوانێت خۆی بیر بکاتەوە و لە دورەوە فەرمانی پێ دەکەن ئەو فەرمانانەش لە ڕێگای ئەم شەپۆلانەوە دەدرێتە کەسەکە.\nوا ببیر مەکەرەوە بڵێت ئەمە تیۆریە یان خەیاڵی زانستی ئەمە تاقی کراوەتەوە لەسەر مرۆڤ و تاقیکردنەوەکان سەرکەوتو بوە .\nکەواتە پلانی کۆڤید و پلانی ڤاکسینی زۆرە ملە دەمێکە لە ئارادایەو دکتۆر پێیەر گێڵبرت دەمێکە مرۆڤی لێ بە ئاگا هێناوە ، بەڵام زۆرجار مۆرڤەکان گوی بەم جۆرە زنیاریانە نادەن و بە خەیاڵی زانستی ناوی دەبەن..یان دەڵێن دەیانەوێت خەڵک بترسێنن.\nئەم پلانە پلانی ئیلومیناتی بوەو تەمەنی پلانکە دەگەڕێتەوە بۆ پەنجا ساڵ پێش ئێستا.. بەڵام کاتێک تەکنەلۆژی پێش دەکەوێت وا دەکات پلانەکان زوتر بخرێنە بواری جێ بە جێ کردنەوە.\nبیڵ گەیتس لە ئێستاوە ئامادەکاری تەواوی کردوە بۆ کۆنترۆڵ کردنی مرۆڤەکان لە ڕێگای چیپەوە و مافی خاوەندارێتی ئەو چیپانەی کڕیوە کە دەخرێتە ناو جەستەو لەوڕێاگیەوە کاروباری بانک ، کریپتۆ، یان زانیاری گشتی و پاسپۆرتی لەسەر دەبێت..\nلینکی خاوەندارێتی چیپی مرۆڤ


شارۆچکەی چۆمان داوای كارەبا لە ئێران دەكات\n"بە فەرمیی داوامان لە ئەنجوومەنی وەزیرانی ھەرێمی كوردستان كردووە"\nKurdistan24 هەولێر 07:31 2015/12/12\nعەبدولواحید گوانیی، قایمقامی شارۆچکەی چۆمان رایگەیاند بە نووسراو بە رێگەی پارێزگای ھەولێر داوامان كردووە ھێڵی كارەبای شارۆچکەی چۆمان لە ئێرانەوە رابکێشین.\nعەبدولواحید گوانیی بە (كوردستان24)ی راگەیاند: "بە نووسراوی فەرمیی بە رێگەی پارێزگای ھەولێر داوامان لە سەرۆكایەتی ئەنجوومەنی وەزیرانی ھەرێمی كوردستان كردووە رەزامەندیی بدەن هێڵی كارەبا لە ئێرانەوە بۆ چۆمان رابکێشین".\nقایمقامی چۆمان گوتیشی: "تا ئێستا وەڵامی ئەو داواكارییەمان نەدراوەتەوە و بڕیارێكی لەم جۆرە پێویستی بە گفتوگۆیە، بەڵام گەر ئەوە بكرێت ھەم چۆمان كێشەی كارەبای نامێنێ ھەمیش ئەو كارەبایەی ئێستا دەدرێت بە چۆمان دەدرێت بە ناوچەیەكی دیكە و لۆد لەسەر ھێڵی كارەبای ناوچەكە كەمدەبێتەوە".\nعەبدولواحید گوانیی ئاماژەشی کرد کە: "پێشتر ئەو بیرۆكەمان ھەبوو، بەڵام كاتێك ھێڵی كارەبای نیشتمانیی گەیەنرایە ناوچەكە ئەو بیرۆكەیەمان راگرت، ئێستاش كە دەبینین كارەبا رۆژ بە رۆژ خراپتر دەبێت جارێكی دیكە بیرمان لەوە كردەوە بیرۆكەكە نوێ بكەینەوە و ئەگەر رەزامەندیی بدرێت جارێكی دیكە لەگەڵ ئێران گفتوگۆ دەكەینەوە".\nچۆمان كەوتووتە ناوچەی باڵەكایەتیی و لە ساڵی 1970 كراوە بە شارۆچکە و نزیکەی 180 کم لە باكووری پارێزگای ھەولێرەوە دوورە و نزیکەی 25 کم لە سنووری ئێرانەوە دوورە.\nخشته‌ی نوێی پرێمه‌رلیگ گواردیۆلای شۆك كردووه


گفتوگۆی کازمی لەگەڵ شاندی ئەمریکی لەسەر کشانەوە لە عێراق - Mehr News Agency\nAP ١٤٠٠ Ordibehesht ١٥ ١١:٣٢\nNews Code 37154\nگفتوگۆی کازمی لەگەڵ شاندی ئەمریکی لەسەر کشانەوە لە عێراق\nمستەفا کازمی لەگەڵ شاندێکی ئەمریکی سەبارەت بە چوونە دەرەوەی هێزەکانی ئەو وڵاتە لە عێراق و یارمەتی بە دابین کردنی پاڵپشتی بۆ هەندێک لە ناوەندە دەرمانییەکانی وڵاتەکەی گفتوگۆی کرد.\nبە ڕاپۆرتی ئاژانسی هەواڵی مێهر، نووسینگەی سەرۆک وەزیرانی عێراق بە دەرکردنی بەیاننامەیەک ڕایگەیاند: مستەفا کازمی ڕۆژی سێشەممە لەگەڵ شاندێکی دەوڵەتی ئەمریکا بە سەرۆکایەتی برت مەک گۆرک هەماهەنگکاری کاروباری ڕۆژهەڵاتی ناڤین و باکووری ئەفریقا لە کۆشکی سپی دیداری کرد.\nبە پێی ئەو بەیاننامە، لایەنەکان لە ئەو دیدارەدا سەبارەت بە هەماهەنگی و هاوکاری هاوبەش لە بواری جیاواز و جەخت لەسەر بەڕێوە بردنی بڕیارەکان لە گفتوگۆی ستراتیژیک بەتایبەتی لە بواری چوونە دەرەوەی هێزە بیانییەکان لە عێراق و تۆکمە کردنەوە و پەرەپێدانی هاوکارییەکان لە بواری ئابووری، فەرهەنگی و بازرگانی گفتوگۆیان کرد.\nلەبەیاننامەکەی نووسینگەی کازمی هاتووە: لە ئەو دیدارەدا هەروەها سەبارەت بە پرسی هاوکاری لە بواری تەندروستی و بەرەنگار بونەوەی کۆرۆنا و یارمەتی لە بواری دابینی ئیمکانات و تەیار کردنی هەندیک لە ناوەندە دەرمانییەکانی عێراق گفتوگۆ کرا.


16/4/2020 03:17 PM\nوەرگێڕان و ئامادەکردنی: شڤان نەوزاد\nناوی کلینتۆن ئیستود جەی.ئاڕ(بە کلینت بانگئەکرێ) لەدایکبووی(۳۱ ــ ٥ ــ ۱۹۳۰) لە سان فرانسیسکۆ، ئەمریکا لەدایکبووە. ئەکتەرو دەرهێنەرو بەرهەمهێنەرو دانەری مۆسیقای فیلم و سیناریست و سیاسییە. دایکی ناوی مارگرێت روس رەنەر (۱۹۰۹ ـــ ۲۰۰٦) باوکی کلینت ئیستود ئێس.ئاڕ(۱۹۰٦ـــ ۱۹۷۰) کوڕ و باوک هەڵگری هەمان ناون، مەسیحی کاسۆلیکییە.\nژیانی خێزانی کلینت ئیستود\nئیستود دوجار بەفەرمی هاوسەرگیری کردوە، خێزانی یەکەمی(ماگی جۆنسون) تا لەساڵانی(۱۹٥۳ـــ ۱۹٨٤)پێکەوەبون و بونە خاوەنی دوو کچ و کوڕێک بەناوەکانی(لاوری موری ــ ۱۹٥٤)،(کایل ــ ۱۹٦٨)،(ئالیسۆن ــ ۱۹۷۲).بەڵام لەساڵی(۱۹۷٥) لەناو بازنەی هاوسەرێتی پەیوەندی سۆزداری هەبوو لەگەڵ خانمە ئەکتەر(سۆندرا لوک)و ئەم پەیوەندیە لەساڵی(۱۹٨۹)کۆتای پێهات. دواتر پەیوەندی بەست لەگەڵ خانمێک بەناوی(رۆکسان تونس) و بونە خاوەنی کچێک بەناوی(کیمبەرلین ــ ۱۹٦٤).پاشان پەیوەندی سوزداری بەست لەگەڵ(کاسلین ریڤیز) و بونە خاوەنی کوڕ و کچێ بەناوەکانی (سکوت ـــ ۱۹٨٦)،(کاسرین ــ ۱۹٨٨). پاشان لەگەڵ خانمە ئەکتەر(فرانسیس فیشەر) کەوتنە خۆشەویستیەوە وبونە خاوەنی کچێک بەناوی(فرانسیشکا ــ ۱۹۹۳).بەڵام لەتەمەنی شەست و شەش ساڵی و لەساڵی(۱۹۹٦)دوبارە ژیانی هاوبەشی لەگەڵ خانمە بێژەری تەلەفزیۆن( دینا رویز)کەئەوکات تەمەنی سی ساڵ بوو بونە خاوەنی کچێک بەناوی(مۆرگان ــ ۱۹۹٦)و ساڵی(۲۰۱٤)لێکجودا بونەوە.\nژیانی هونەری کلینت ئیستود\nسەرەتاکانی ژیانی کلینت لەچوونە قوتابخانەی ناوەندی(بیدمۆند)وە دەسپێدەکات و پاشان دەچێتە قوتابخانەی ناوەندی هونەری لە شاری ئۆکلاند و ساڵی(۱۹٤۹)تەواوی دەکات. پاش تەواوکردنی خوێندن و لە سەردەمی جەنگی کۆریا ولەساڵی (۱۹٥۰)دەچێتە رێزی سوپای ئەمریکاوە لە نیمچە دورگەی مۆنتری وەک ڕاهێنەری مەلەوانی لەوێ کاریکردوە، ساڵی (۱۹٥۳)پاش تەواوکردنی ماوەی یاسایی لە سوپادا کۆچدەکات بۆ لۆس ئانجلس و دەچێتە زانکۆی(سیاتڵ) و لەبەنزینخانە دەسبەکار دەبێت، بەڵام لەو ماوەیەی لە نیمچە دورگەی مۆنتری دەمێنێتەوە کەسێک دەناسێک و هاوکاری دەکات و بەهۆی ئەوەی خاوەنی باڵایەکی بەرزبوە(۱٫۹۳)سم بوە دەچێتە ڕاهێنان و مەشق بۆ نواندن لە کۆمپانیای(Universal)بۆ بەرهەمهێنانی فیلم.سەرتای کارکردنی سینەمای کلینت دەگەڕێتەوە بۆساڵی(۱۹٥٥)لەهەردوو فیلمی(Revenge of the creature)،و (Franeis in the Navy)، بەڵام لەساڵی(۱۹٥٨)هەلێکی گەورەی بۆ هاتەپێش بۆ ڕۆڵگێڕان لەزنجیرە فیلمە (Rawhide)خۆرئاوایی کاوبۆییەکان، کە هەتا ساڵانی(۱۹٦٥)درێژەی کێشا،پاشان دەروازەیەکی دیکەی گرنگی سینەمایی لێکرایەوە بەوەی ساڵانی شەست کۆچ دەکات بۆ ئیتاڵیاو بۆڕۆڵگێران لە زنجیرە فیلمی خۆرئاوایی پیاوێک بەبێ ناو کە پێک دێت لە(تریلۆگی) هەرسێ فیلمی خۆرئاوایی(A Fistful of Dollars ــ ۱۹٦٤)، و (For a Few more Dollars ــ ۱۹٦٥)،و (The Good, The Bad and The Ugly ــ ۱۹٦٦)ی دەرهێنەری بەناوبانگی ئیتاڵی (سێرجێۆ لێۆن)، ئەم سێ فیلمە بونەهۆی تەقاندنەوەی ناوبانگی سینەمایی کلینت بە هەمو جیهان.ساڵانی شەست و حەفتاکان بۆ کلینت زێڕین بون ئەگەر چی فیلمەکانی لەدەوری خۆرئاوایی و ئاشکندا دەسوڕانەوە، بەڵام لەساڵانی نەوەدەکاندا رودەکاتە ستایلی فیلمە درامییەکان و لێرەوە دەست دەکات چنینەوەی خەڵاتە گەورەکانی وەک ئۆسکار و گۆڵدن گڵۆب،بەڵام خەونی کلینت لەوە زیاتر بوو تەنیا ئەکتەر بێت بەڵکو حەزی بۆ کاری دەرهێنان لە سەرەتای حەفتاکانەو دەستپێدەکات و یەکەمین فیلمی لەساڵی(۱۹۷۱)بەناوی(Play Misty For Me)کەهەم ئاکتەر و هەم دەرهێنەری فیلمەکەیە، پاشان لەساڵی(۱۹۷۳)کاری دەرهێنان بۆ دوەمین فیلمی دەکات کە هەرخۆشی وەک ئەکتەر بەژدارە بەناوی(High Plains Drifter)،ئیتر بەمجۆرە کاروانی سینەمایی کلینت لە نواند و دەرهێنانەوە دەستپێدەکات تا ساڵی(۲۰۱۹) بەردەوام دەبێت، ئەگەرچی کلینت هەرگیز چانسی بردنەوەی خەڵاتی ئۆسکاری نەبووە بۆ باشترین ئەکتەر بەڵام لەکاری دەرهێناندان توانیویەتی قەرەبوی ئەم چانسە بکاتەوە و لەساڵی(۱۹۹۲) کاری دەرهێنان و لەهەمان کاتدا نواندن دەکات بۆ فیلمی( Unforgiven)و توانی ببێتە خاوەنی خەڵاتی ئۆسکار بۆ باشترین فیلم و باشترین دەرهێنان.بەم جۆرە کلینت بەهرەمەندانە و لێهاتوانە جگە لە نواندن لە دەرهێنانیشدا ببێتە یەکێک لەباشترینەکانی سینەمای ئەمریکا، بۆیە دوبارە لەساڵی(۲۰۰٤)هەستا بە دەرهێنان و نواندن لە فیلمی(Milion Dollar Baby)و کە ڕۆڵی ڕاهێنەرێکی پیری مشتەوانی(Boxing)دەگێرا و ئەم فیلمە بوە براوەی خەڵاتی ئۆسکار بۆ باشترین فیلم و باشترین دەرهێنان و دوبارە کلینت ناوی خۆی لەباشترینەکانی دەرهێنان و نواندن نوسیوە و بوە براوەی (٤)خەڵاتی ئۆسکار، واتە دو ئۆسکار بۆ باشترین دەرهێنان و دو ئۆسکار بۆباشترین فیلم، ئەمەش لەخۆیدا میژویەکی قەشەنگی دونیای سینەمایە. هەڵبەت ئەوەی بەوردی بینەری فیلمەکانی کلینت ئیستود بێت بۆی دەرەکەوێت پتر ژانری(خۆرئاوایی، ئاکشن،ژیاننامە)بەسەر بەرهەمەکانیدا زاڵە بەتایبەت لەساڵانی حەفتاوە تا دواهەمین کاری ژانری ژیاننامە و لەڕوداوی ڕاستییەوە وەرگیراون بەزەقی بەرچاو دەکەوێت لەوانە فیلمی(1979ــEscape from Alcatraz)،وفیلمی(2008ــChangeling)،و فیلمی(2014ــAmerican Sniper)،و فیلمی(2018ــThe 15:17 to Paris)و فیلمی( 2019ــRichard Jewell)...هتد. کلینت هەتا ئێستا بۆ(۱۷۳)خەڵات پاڵیوراوە و براوەی(۱٤۹)خەڵات بوە و بەیەکێک لە دەوڵەمەندترین ئەکتەر دادەنرێت و سامانەکەی بە(۳۷٥)ملیۆن دۆلار مەزەندە دەکرێت.\n٭ خەڵاتی ئۆسکار بۆ باشترین دەرهێنان بۆ فیلمی( Unforgiven)ساڵی۱۹۹۳\n٭خەڵاتی ئۆسکار بۆ باشترین فیلم بۆفیلمی(Unforgiven)ساڵی۱۹۹۳\n٭ خەڵاتی ئۆسکار بۆ باشترین دەهێنان بۆ فیلمی(Milion Dollar Babyساڵی۲۰۰٥\n٭ خەڵاتی ئۆسکار بۆ باشترین فیلم بۆفیلمی( Milion Dollar Baby)ساڵی۲۰۰٥\n٭ خەڵاتی گۆڵدن گڵۆب بۆ باشترین دەرهێنان بۆ فیلمی(Unforgiven)ساڵی۱۹۹۳\n٭ خەڵاتی گۆڵدن گڵۆب بۆ باشترین دەرهێنان بۆ فیلمی(Milion Dollar Baby)ساڵی۲۰۰٥\n٭ خەڵاتی گۆڵدن گڵۆب بۆ باشترین دەرهێنان بۆ فیلمی(Bird)ساڵی۱۹٨۹\n٭ خەڵاتی مەدالیای نیشتیمانی بۆ هونەر ساڵی۲۰۱۰\n٭ خەڵاتی ڕاهێنەری ئاڵتونی ساڵی ۲۰۰۳\n٭ خەڵاتی شێری ئاڵتونی ساڵی۲۰۰۰\n٭ خەڵاتی ناوەندی کینیدی کلتوری ساڵی۲۰۰۰\n٭ خەڵاتی سیزار ساڵی۱۹۹٨\n٭ خەڵاتی دەستکەوتی تەمەن لەلایەن پەیمانگای فیلمی ئەمریکی ساڵی۱۹۹٦\n٭ خەڵاتی هونەر و ئەدەب بە پلەی پێشەوا ساڵی۱۹۹٤\nفیلمەکانی کیلنت ئیستود:\n٭ 1964 ـــA Fistful of Dollars(ئەکتەر)\n٭ 1965ــFor a Few Dollars More(ئەکتەر)\n٭ 1966ــThe Good, the Bad and the Ugly(ئەکتەر)\n٭ 1968ــWhere Eagles Dare(ئەکتەر)\n٭ 1968ـــCoogan's Bluff(ئەکتەر)\n٭ 1969ــPaint Your Wagon(ئەکتەر)\n٭ 1970ــTwo Mules for Sister Sara(ئەکتەر)\n٭ 1970ــKelly's Heroes(ئەکتەر)\n٭ 1971ــThe Beguiled(ئەکتەر)\n٭ 1971ــDirty Harry(ئەکتەر)\n٭ 1971ــ Play Misty for Me(ئەکتەر و دەرهێنەر)\n٭ 1973ــMagnum Force(ئەکتەر)\n٭ 1973ــHigh Plains Drifter(ئەکتەر و دەرهێنەر)\n٭1975ــ The Eiger Sanction(ئەکتەر و دەرهێنەر)\n٭ 1976ــThe Enforcer(ئەکتەر)\n٭ 1976ــ The Outlaw Josey Wales(ئەکتەر و دەرهێنەر)\n٭ 1977ــThe Gauntlet(ئەکتەر و دەرهێنەر)\n٭ 1979ــEscape from Alcatraz(ئەکتەر)\n٭ 1980ــAny Which Way You Can(ئەکتەر)\n٭ 1983ــSudden Impact(ئەکتەر و دەرهێنەر)\n٭ 1985ــPale Rider(ئەکتەر و دەرهێنەر)\n٭ 1990ــWhite Hunter, Black Heart(ئەکتەر و دەرهێنەر)\n٭ 1990ــ The Rookie(ئەکتەر و دەرهێنەر)\n٭ 1992ــ Unforgiven(ئەکتەر و دەرهێنەر)\n٭ 1993ــIn the Line of Fire(ئەکتەر)\n٭ 1995ــThe Bridges of Madison County(ئەکتەر و دەرهێنەر)\n٭ 1997ــAbsolute Power(ئەکتەر و دەرهێنەر)\n٭ 1997ــMidnight in the Garden of Good and Evil(دەرهێنەر)\n٭ 2000ــSpace Cowboys(ئەکتەر و دەرهێنەر)\n٭ 2002ــBlood Work(ئەکتەر و دەرهێنەر)\n٭ 2003ــMystic River(دەرهێنەر)\n٭ 2004ــMillion Dollar Baby(ئەکتەر و دەرهێنەر)\n٭ 2006ــFlags of Our Fathers(دەرهێنان)\n٭ 2006ـــLetters from Iwo Jima(دەرهێنەر)\n٭ 2007ـــGrace Is Gone(ئەکتەر)\n٭ 2008ـــGran Torino(ئەکتەر و دەرهێنەر)\n٭ 2011ــJ. Edgar(دەرهێنان)\n٭ 2012ــTrouble With the Curve(ئەکتەر)\n٭ 2014ــ Jersey Boys(دەرهێنان)\n٭ 2014ــAmerican Sniper(دەرهێنان)\n٭ 2015ــTab Hunter Confidential(ئەکتەر)\n٭ 2016ــ Sully(دەرهێنان)\n٭ 2018ــThe 15:17 to Paris(دەرهێنان)\n٭ 2018ــThe Mule(ئەکتەر و دەرهێنەر)\n٭ 2019ــRichard Jewell(دەرهێنان).


عیماد عەلی : دەستاودەستکردنی دەسەڵات بە هاوپەیمانێتی یەکێتی و گۆڕان دەکرا . – WTARIKURD\nریککەوتنی پارتی و گۆڕان توشی دڵەراوکێی کردم ، نەک لەبەر ئەوەی ئەو دوو حزبە رێککەوتون یان بە پێی قسەی هەردولا بە برابەشی دەسەڵات دەبەن بەرێوە و لە خزمەتی خەڵکدا دەبن ، بەڵکو بە خوێدنەوەی واقعی کوردستان و چۆنێتی بیرکردنەوەی سیاسەتمەدار و خەڵکیش تا دێت بارودۆخەکە ئاڵۆز دەبێت و ئەگەری زۆریش لەئارادادەبێت هەرێمی کوردستان بگەرێتەوە چوارگۆشە سەرەتاییەکەی نەوەدەکان و ململانێی سەخت و پاشقول لەیەکگرتن و پەنابردنەبەر توندوتیژی .\nئەگەر بەهاوکێشەیەکی زانستیانە بارودۆخە چاوەروانکراوەکەی کوردستان بخوێنینەوە، لەدەرئەنجامدا بەرونی بۆمان دەردەکەوێت کەئارامی دەلەرزێت و پەیوەندیە هەمەجۆرەکان دەشڵەژێت ، ئەگەر ئەو کارتانەی بەدەست لایەنە سەرەکیەکانەوەیە هەریەکە لای خۆیەوە بەکاری بێنێت حوکمێکی سەقامگیر نابینرێت و دەشێت رۆژانە چاوەروانی ئەگەری جۆراوجۆری تازە بین لەهەموو بوارەکاندا.\nتا رادەیەکی باش هێزو پارە لای یەکێتی و پارتیە و راگەیاندن و جەماوەرێتیش لای گۆڕان ، ئەگەر لەو بارەوە لاسەنگی هەبێت ، لایەک لە دەسەڵات دوربخرێتەوە، بە پێی بیرکردنەوەی ئێستایان ، دەبێت چاوەروانی ئەوەبین کە هەمیشە نسکۆ و دارمان یەکێک لە ئەگەرەکان دەبێت .\nلەلایەکەوە ، ئەگەر پارتی تائێستا بێخەم و بە چەند ژمارەیەکی بچوکی کورسی زیاتر لەهەر یەک لە گۆڕان و یەکێتی لە سەر بنەمای ناکۆکی نێوان لایەنەکان خۆی لەهەموان کردبێت بە برا گەورە و بە خشکەیی بۆچونەکانی بەو رێرەوەوە سەپاندبێت و، ئەو وەک خاوەن ماڵ خێری دەسەڵات بەسەر لایەنەکاندا ببەخشێتەوە و ، وردە وردە بیەوێت لە چەند رێگایەکەوە تەوژم و باڵی سیاسی خۆی بەسەر کوردستاندا بکێشێت ، ئامانجی ستراتیجییشی قوڵکردنی ناکۆکی نێوان لایەنەکان و کەمکردنەوەی جەماوەرێتیان بێت و لەدوورەوە تەماشایان بکات و لە هەوڵدانی زیاتردابێت بۆ رەزیلکردنیان لە کوردستانداو، وەک فاکتەرێکی سەرەکی بەدێهێنانی ئامانجە نهێنیەکانی ئەو رێگا سیاسیە بەکاربهێنێت ، لە لایەکی ترەوە ، بەهەموو رێگایەک هەوڵ دەدات خەڵکەکە بێ ئومێد بکات لە ژیانی سیاسی کوردستان و لایەنی رەشی لایەنەکانی تر دەردەخات و وادەکات هەرچۆنێک بێت هەمووان بە فەرمانی پارتی رازیبن .\nئەگەر پارتی لەسەر ئەرزی واقیع کە بۆ چەندین ساڵە دەسەڵاتی بەدەستەوەیە بێ ئەوەی بۆ چرکەساتێکیش بیری لە دیموکراسیەت و دەستاودەستکردنی دەسەڵاتی کردبێتەوە ، لەم قۆناغەدا و لێرەوە و لە پاش هەڵبژاردن دەکرا بە ئاسانی رێگە لەیاریە خەتەرناکەکەی پارتی بگیرێت و سنورێک بۆ زیادەرۆییەکانی دابنرێت و لە بوغرایی کەمبکرێتەوە و ، ملکەچی بنەماکانی دیموکراسی بێت و ، هیچ نەبێت راستگۆیی لەو ئیدعایانەی کە بەزارەکی دەیکات تاقی بکرێتەوە .\nپاش هەڵبژاردنی پەرلەمانی کوردستان، ئەگەر یەکێتی و گۆڕان هاوپەیمانێتیەکی پەرلەمانیان پێکبهێنایە با بەشێوەیەکی کاتیش بوایە ، واتە گەورەترین کوتلەیان پێکبهێنایە ، ئەوا لە پێکهێنانی حکومەتدا راستگۆیی سەرجەم لایەنەکانیان بۆ خەڵک دەردەخست و باوەربونی تاک بەتاکیان بە دەستاودەستکردنی دەسەڵات دەردەکەوت و دەسەڵاتی دیموکراسی لە کوردستانیش هەنگاوێک بەر ەو پێشەوە دەچوو . بەڵام ترس لەوە دەبوو، کە یەکێک لەئەگەرە بەهێزەکان ئەوەبو کە بە هیچ جۆرێک پارتی بەوە رازینەدەبوو چونکە پارەو هێز و کارتی زۆری تری بەدەسەتەوەیەو خۆی بە خاوەنی کوردستان دەزانێت ، ئەوکات لە پێکهێنانی حکومەت دوەم کوتلە رادەسپێرا کە پارتیە و لەم ماوەیەدا پێکیدەهێنا و کەسیش لۆمەی لایەنەکانی تری نەدەکرد.\nبۆیە لەم هەلەدا نەک دەستاودەست کردنی دەسەڵات تاقینەکرایەوە بەڵکو وابروات سیستمی پاشایەتی و بنەماڵەیی بە یەکجاری بسەپێنرێت . خەڵک حەقی خۆیەتی بە بێ ئومێدی بروانێتە سیستمی سیاسی کوردستان و دوارۆژی گەلەکەی و ، واچاوەروان بکات ئارامی و ئاسایشی کوردستانیش بکەوێتە خەتەرەوە ، بەهیوام وانەبێت .


دوای دووساڵ بەسەر ریفراندۆمدا … – hkkurdistan\nHome 6 ئەرشیفی بابەتەکان 6 دوای دووساڵ بەسەر ریفراندۆمدا …\nدوای دووساڵ بەسەر ریفراندۆمدا …\n٢٥ سێبتەمبەر دووساڵ بەسەر ریفراندۆمی خەڵکی کوردستاندا تێپەڕی. لەو ریفراندۆمەدا سەرباری بەرگری و وەستانەوەی ژمارەیەکی زۆر بەرووی ریفراندۆمدا بە پاساوی سیاسی و بەرژەوەندخوازی حزبی و نەیار بوونیان بەپارتی لەو کاتەدا، جەماوەری فراوانی خەڵکی کوردستان بەشداریان لەو ریفراندۆمەدا کردو بە دەنگی بەڵێ بۆ جیابوونەوە، وەڵامیان دایەوە و ئیرادەی واقعی خۆیان داسەپاندە سەر ئیرادەی کڕدراو، ئیرادەی حزبی و کورتبینی سیاسی و غەوغای نەبوونی پشتیوانی نێودەوڵەتی و ئیکتیشافکردنی!! ئەوەی وڵاتانی ناوچەکە ڕازی نین. وە بەبەشداریان پاساوی نەبوونی ژێرخانی ئابوری بەهێزو نایەککریزی “ناو ماڵی کورد” و نەبوونی سوپای یەکگرتوو… تاد. وەڵام دایەوە.\nخەڵکی کوردستان بەبەشداری گەرم و گوڕیان لە پرۆسەی ریفراندۆمدا، ویستی لە مێژینەی خۆیان بۆ سەربەخۆیی ڕاگەیاند. بەپێچەوانەی ویستی حزبی، کە کێشەی خەڵکی کوردستانیان بۆ بەشداری لەدەسەڵاتی ناوەندی بەدەستەوە گرتووە، و لە گۆشەنیگای بەرژەوەندخوازی بۆرژوازی کوردەوە، نەخشەو سیاسەتی خۆیان بۆ پرسی لە مێژینەو ناوچەیی کێشەی کورد، خستۆتە ڕوو.\nلەو چوارچێوەیەدا بۆ پارتی دیموکراتی کوردستان، پرسی ریفراندم و بەدەستەوە گرتنی، بەجیا لە کێ بەرکێیەکی سیاسی و کۆمەڵایەتی بە‌هێزی لەگەڵ نەیارە سیاسیەکانی لەناوخۆدا، هاوکات خۆبەستنەوەی بوو بە پرسی سیاسی خەڵکی کوردستانەوە لە هەلومەرجێکی تایبەتی و لەدڵی ئاڵوگۆرێکی بەرجەستەی دوای شکستی داعشدا. پارتی لەڕیگای خۆ بەخاوەنکردنی پرسی نەتەوایەتی خەڵکی کوردستان و وەرێخستنی ریفراندۆمدا، دەیویست، رەوتی پێشگیری بە دووبارە بەخۆداچوونەوە نەخشەی دوای شکستی داعشی حکومەتی عێراقی بە شکست بکێشێت و کارتی ئاکامی ریفراندۆم بۆ سات و سەودا و سازان لەگەڵ بەغدا بەدەستەوە بگرێت، بەڵام ئەو تەماحەی پارتی و ئەو ئەجندایەی بەدوایەوە بوو، هیچ لەو ئیرادە و ویستە رەوایەی خەڵکی کوردستان کەم ناکاتەوە کە لەبەشداری لە ریفراندۆمدا بەدوایەوە بوون.\nئەو لایەن و هێزە سیاسیانەش کە بەدڵەراوکێ وە، لەگەڵ ریفراندۆم بوون و نەبوون، پشگیریان دەکرد و دژیشی بوون، ختوکەشیان دەهات و بەرگەی ختوکەکەشیان نەدەگرت، بەجیا لەوەی ڕەنگدانەوەی دۆخی پرکێشەی تەلاری رێکخراوەیی خۆیان بوو، هاوکات چوونە ناو کێبەرکیەک بوو لەگەڵ پارتیدا و لەوەش واوەتر چاوبرینە پاداشت بوون لەلایەن بەغداوە.\nریفراندۆم روویدا، وەکو پێشبینیش دەکراو دەوڵەتی عێراق و وڵاتانی ناوچەکە، لەدژی وەستانەوە. لەناوخۆی هەرێمدا بە پشتیوانی وڵاتانی ناوچەکە بەتایبەتیش ئێران، بەشێک لە یەکیتی نیشتیمانی قوڵیان خستە ناو قۆڵی سوپای عێراق بۆ گێرانەوەی ئەو ناوچانەی بەهۆی شەری داعش و چۆڵکردنی لەلایەن سوپای عێراقەوە کەوتبووە دەست هیزەکانی پیشمەرگەی کوردستان، و بە هاوکاری ئاشکرای بەشێک لە هێزەکانی یەکێتی نیشتیمانی، نەک تەنها ئەو شوێنانەی پێشتر لەدەست سوپای عێراقدا بوون، بەڵکو شاری کەرکوک” قودسی کوردستان” و لەوەش زیاتر قەڵەمرەیەکی فراوانتری ژیر دەسەڵاتی بزوتنەوەی کوردایەتی گەڕایەوە بۆ ژێر سایەی دەسەڵاتی حکومەتی ناوەندی بەغدا. لە کوردستانیشدا دەسەڵاتی سیاسی بزوتنەوەی کوردایەتی کلک و گوێ کرا، تا ڕادەی ئەوەی وەکو ژمێریار و گوێ لەمستی بەغدا، حکومەت و دەسەڵاتیان بچەرخێنن. ئەم روداوانەش بەتەواوی باڵانسی هێزی بە سودی دەسەڵاتی ناوەندی گۆڕی. حزبە نەیارەکانی پارتی بەتایبەتیش ئەو باڵەی دەستپێشکەری لەقۆڵ خستنە ناو قۆڵی سوپای عێراق و گوێرایەکی بۆ قاسمی سلێمانی نیشاندا، لەگەڵ ریکخراوەی نەوەی نوێ، پیرۆ ئەمریکی و غەربی و ژمارەیەک نووسەر و رۆژنامەنووس و کەسایەتی سیاسی نەفەس کورت، هۆکاری ئەو دۆخەیان بەستەوە بە ریفراندۆمەوە، نەک بە ماهیەتی سەرکوتگەرانەو حکومەتی عێراق و خۆشخزمەتی و نۆکەری پیشەیی حزبەکانی بزوتنەوەی کوردایەتی و سیاسەتی شۆڤینستی وڵاتانی ناوچەکەوە.\nبەشێک لەو خێڵە لە نووسەر و رۆژنامەنووس و کەسایەتی سیاسی، نەک رەخنە لە جۆری ریفراندۆمەکە و ئامانجی پارتی لە بەدەستەوە گرتنی ریفراندۆم، بەڵکو بەتەواوەتی ریفراندۆمیان رەتکردەوەو بەشداری کردنیش تیایدا، بەخیانەت لە نیشتیمان!! و کوردستانی عەزیز! لەقەڵەم دەدا.\nرەخنەی بەشی هەرە زۆری ئەوانەی دژی ریفراندۆم بوون، لە رەخنە و دژایەتیان بوو لە پارتی. وە ئەوانە کە پرسی ریفراندۆمیان بە پارتییەوە گرێداو بەستەوە، خزمەتێکی گەورەیان بە پارتی کرد، کە بەخاوەنی ریفراندۆم ناساندیان، لەسەر حسابی وەستانەوەیان بە دژی ریفراندۆم و ویستی خەڵکی کوردستاندا.\nئێستا کە دوو ساڵ بەسەر ریفراندمدا تیپەرێوە کە خەڵکی کوردستان بە بەڵێ نیشانیاندا کە خوازیاری سەربەخۆین و سەربەخۆیش زۆر گەورەتر لە حزبەکان تەماشادەکەن، هێشتا کەم نین ئەوانەی دۆخی دوای ریفراندۆم بە ئاکامی ریفراندۆم و هەرچی کیشەی سیاسی و کۆمەڵایەتی و ئابوری و گرفتەکانی تر هەیە دەگێڕنەوە بۆ ریفراندۆم و ئەو خەتا!! گەورەیەی خەڵکی کوردستان بەبەشداری و بە بەڵی لە ریفراندۆمدا داویانە. هێشتا ئەو بەرێزانە ئەرک ناکێشن و هێندە خۆیان ماندوو ناکەن، بچنە ئەو لای دارەکە کە بەری بینینی دارستانەکە گرتووە. هێشتا رەوایەتی بەبەشداری خەڵکی کوردستان لەو ریفراندۆمەدا نادەن و ئاکامی ریفراندۆمیش بۆیان نەک بەهای نییە، بەڵکو وەکو بەڵا لە مێژووی خەڵکی کوردستاندا لێی دەڕوانن.\nچ سازدانی ریفراندۆم و چ بەشداری خەڵکی کوردستان و ئاکامی ریفراندۆم، یەکێک لە دەستکەوتە هەرە گرنگەکانی خەڵکی کوردستانە لە مێژووی چەند دەهەی رابردوودا، بەدەستەوەگرتنی ئاکامی ریفراندۆم بۆ جیابوونەوەو پیکهێنانی وڵاتێکی سەربەخۆ، هێشتا یەکێک لەو ئەرکە چارەنووسازانەیە کە پێویستە هەموو ئینسانێکی خەم خۆری چارەسەری پرسی کورد و دڵسۆز بە خەڵکی کوردستان بەشانازییەوە بەدەستیەوە بگرن و ڕیگە نەدەن حزبەکانی بزوتنەوەی کوردایەتی بەتایبەتیش پارتی بۆ سات و سەودا لەگەڵ بەغدا و وڵاتانی ناوچەکە، بۆ ئامانجی تر بەدەستیەوە بگرن.\nئێستا بەکردە دەرکەوت، کە پارتی ریفراندۆمی بۆ سەربەخۆیی نییە، و هەموو تەقەلاکانی دوای ریفراندۆمی نەک بۆ سەربەخۆیی، بەڵکو بۆ گێرانەوەی کوردستان بۆ ژێر چەتری حکومەتی ناوەندی بەپێی دەستور و فیدرالیزمی پوچی قەومییە. نەیارەکانی پارتیش دژایەتیان بۆ ریفراندۆم، بەجیا لە ململانێیان لەگەڵ پارتی، هەمان خەونی پارتییە بۆ خزمەت بەعێراقی عروبی و ئیسلامی و بەش وەگرتنی حزبییە لە حکومەتی ناوەندی. بۆ خەڵکی کوردستانش دەستکەوت و ئەزمونێکی گرنگە بۆ دیاریکردنی ئایندەی سیاسی خۆیان.


له پەیمانگەی تەكنیكی سۆران دیبه‌تێك لەسەر هەڵگرتنی چەك بەڕێوەچوو | دەزگاى زارى کرمانجى\nله پەیمانگەی تەكنیكی سۆران دیبه‌تێك لەسەر هەڵگرتنی چەك بەڕێوەچوو\nزاری كرمانجی-سۆران: له ساڵیادی ڕاگەیاندنی جاڕنامەی جیهانی مافەكانی مڕۆڤ، له هۆلی پەیمانگەی تەكنیكی سۆران نووسنگه‌ی مافی مرۆڤی سۆران بە هەماهەنگی نووسینگەی سۆرانی پەرلەمانی كوردستان دیبەتێك ئەنجامدرا.\nم. پاكستان محەمەد ئەمین، راگری پەیمانگەی تەكنیكی سۆران، رایگەیاند " رۆژی 1-12-2019 لەهۆڵی پەیمانگەكەمان لەساڵیادی ڕاگەیاندنی جاڕنامەی جیهانی مافەكانی مڕۆڤ، لەپێناو هۆشیار كردنەوەی هاووڵاتیان و قوتابیان لە مەترسییەكانی هەڵگرتنی چەك، بە ئامادەبونی چەندین لایەن حزبی و حكومی و ئیداری و نووسینگەی مافی مڕۆڤی سۆران، بەهەماهەنگی نووسینگەی سۆرانی پەرلەمانی كوردستان دیبەیتێك بۆ چەند پسپۆرێك سازكرا".\nگووتیشی، لە دیبەیتەكەدا تیشك خرایە سەر لایەنە خراپەكانی هەڵگرتنی چەك و چۆنیەتی نووسینی یاسایەك بۆ بەرەنگاربوونەوەی ئەم دیاردەیە، هەروەها لە رووی كۆمەڵایەتی و ئاێنی باس لە كێشەكانی هەڵگرتنى چەككرا كە چەندین كێشەی كۆمەڵایەتی لێكەوتۆتەوە، دواتر بەچەند سەرنج و تێبینی و پرسیار لە لایەن ئامادەبووانەوە دیبەیتەكە دەوڵەمەندكرا.


هەرێم، ئاماری 24 كاتژمێری ڕابردووی تایبەت بە پەتای كۆرۆنا بڵاوكرایەوە – تۆڕی میدیایی خەڵک\n2020/09/24 - 3:18 PM\nلە ماوەی 24 كاتژمێری رابردوودا 666 كەس لە هەرێمی كوردستان تووشی كۆرۆنا بوون و 20 كەسیش بەهۆی ڤایرۆسەكەوە گیانیانی لەدەستدا.\nبەپێی ڕاگەیەندراوێك كە ئەمڕۆ پێنج شەممە لەلایەن وەزارەتی تەندروستی حكومەتی هەرێمەوە بڵاوكرایەوە” لەماوەی 24 كاتژمێری ڕابردوودا 666 حاڵەتی تووشبوونی نوێ بە ڤایرۆسی كۆرۆنا تۆماركرا و 455 كەسی توشبوو چاكبونەتەوە و 20 هاوڵاتیش بەهۆی ڤایرۆسەكەوە گیانیان لەدەستدا”.\nهەر لە ڕاگەیەندراوەكەدا هاتووە كە لەماوەی 24 كاتژمێری ڕابردودا چوار هەزار و 634 پشكنینی كۆرۆنا ئەنجامدراوە و لە ئەنجامدا 666 توشبووی نوێی ڤایرۆسی كۆرۆنا تۆماركراون.\nبەپێی ئامارەكانی وەزارەتی تەندروستی هەرێم، تاكو ئێستا لە هەرێمی كوردستان 43 هەزار و 989 كەس توشی كۆرۆنا بوون، لەو ژمارەیەش 28 هەزار و 153 كەس چاكبونەتەوە و هەزار و 592 هاوڵاتی توشبووش گیانیان لەدەستداوە.\nڤایرۆسى كۆرۆناهەرێمی كوردستانوەزارەتی تەندروستی حكومەتی هەرێمی كوردستان


بیروڕا- کاوە محمود\nلە ئاکامی تێکۆشانی گەلانی جیهان، یاسای نێودەوڵەتی بە شێوازی جۆراجۆر، بەردەوام جەختی لەسەر مافی بریاردانی چارەنوسی گەلان کردوە. بڕگەی دوو لە ماددەی یەکی گەڵاڵنامەی نەتەوە یەکگرتووەکان باس لە یەکێک لە گرنگترین ئامانجەکانی نەتەوە یەکگرتووەکان دەکات کە “گەشەپێدانی پەیوەندی دۆستانەیە نێوان نەتەوەکان و پێویستی یەکسانی لە ماف نێوان گەلاندا، و هەر یەکێکیان مافی بریاردانی چارەنوسی خۆی هەبێت”.\nماددەی پەنجاو پێنج لەو گەڵاڵنامەیە جەخت “لە سەر ئامادەکردنی پێداویستییەکانی سەقامگیری و خۆشگوزەرانی بۆ درووستکردنی پەیوەندی ساغڵەم و دۆستانە لە سەر بنەمای یەکسانی لە مافەکان نێوان گەلان، و هەر یەکێکیان مافی بریاردانی چارەنوسی خۆی هەبێت”.\nرێکخراوی نەتەوە یەکگرتووەکان لە چەندین بریار دا ئاماژەی بەم پرنسیپە کردوە، لەوانە بریاری 1514 تایبەت بە ڕاگەیاندنی پێدانی سەربەخۆیی گەلان و وڵاتە داگیرکراوەکان لە کانونی یەکەمی 1960دا. لەو بریارەدا هاتووە ” هەموو گەلێک مافی بریاردانی چارەنوسی خۆی هەیە، و بە پێی ئەم مافەش بە ئازادی خۆی دەستنیشانی شوێنی سیاسی خۆی دەکات، و ئازادانە گەشەپێدانی ئابوری و کۆمەڵایەتی و کەلتوری دەستنیشان دەکات”.\nکۆمەڵگای گشتی نەتەوە یەکگرتووەکان لە بریاری ژمارە 2615 لە ساڵی 1970 جارێکی دیکە جەختی لەوە کردەوە کە “سەرجەم گەلان بە پێی یەکسانی لە مافەکانیان و مافیان لە بریاردانی مافی چارەنوس کە لە بەڵگەنامەی نەتەوە یەکگرتووەکاندا هاتووە ئازادن لە جێبەجێکردنی گەشەسەندنی ئابوری و کۆمەڵایەتی و کەلتورییان، و هەر دەوڵەتێکیش دەبێ رێز لەم مافە بگرێت”.


ئافرەتێکی عەرەب لە یەک کاتدا شووی بە چوار پیاو کردووە\n2018-11-26 [10:53 AM]\nژنێکی عەرەب بە ھاوکاریی مێردەکەی فێڵ لە چەند پیاوێکی کورد دەکات، سەرەتا ھاوسەرگیرییان لەگەڵ دەکات، دواتر پارە و زێڕ و کەلوپەلەکانیان دەبات و خۆی دەشارێتەوە. ژنەکە تا ئێستا ھاوسەرگیری لەگەڵ سێ پیاوی کورد لە ھەولێر و سلێمانی و دھۆک کردووە.\nجەننەت عەبدولجەبار، تەمەن ٢٦ ساڵ، دوای مردنی باوکی لەگەڵ خوشکەکەی بە تەنیا مانەوە، چونکە دواتر دایکیان شووی کردووەتەوە و بەجێیھێشتوون. جەننەت دەڵێت: "باوکم دوکانی جلوبەرگی ھەبوو لە بەغدا، ساڵی ٢٠١٠ بەر تەقینەوەیەک کەوت. شەش مانگ دواتر دایکم شووی کردەوە و بەجێیھێشتین".\nجەننەت بۆ ئەوەی لەگەڵ خوشکەکەی نەکەونە سەر شەقام، وەک خۆی دەڵێت ناچار بووە شوو بە ئەحمەد بکات کە فیتەر بووە و نۆ ساڵ لە خۆی گەورەتر بووە، ھەروەھا ژن و منداڵیشی ھەبووە، بەڵام ئامادە بووە خوشکەکەشی بەخێوبکات.\nبەگوتەی جەننەت، دوای شەش مانگ ئەحمەد پێیگوتووە کە ناتوانێ بەخێویان بکات، بەڵام پلانێکی بۆ داناوە، دەڵێت پێیگوتووە ئەگەر جێبەجێی نەکات لێی جیادەبێتەوە. جەننەت بە پلانەکە رازی بووە "پلانەکەش ئەوە بوو بێینە ھەرێمی کوردستان و لەڕێگەی ھاوسەرگیرییەوە پارە و زێڕ لە پیاوان ببەین، دواتریش خۆمان ون بکەین".\nجەننەت و ئەحمەد دێنە ھەولێر، خانوویەک بەکرێ دەگرن. بەھۆی جوانییەکەیەوە ھەرزوو دەبێتە جێی سەرنج و لە دووکانێکی فرۆشتنی جلوبەرگی پیاوان کاری دەستدەکەوێ. ئەحمەدیش دەگەڕێتەوە بەغدا. جەننەت دەڵێت: "مانگانە بە ٤٠٠ دۆلار لەو دووکانە کارم دەکرد. پیاوێک بەناوی (س.ع) کە تەمەنی ٣٣ ساڵ بوو، زۆر سەردانی دووکانەکەی دەکرد، زۆر گرنگیم پێدەدا و سەرنجیم راکێشابوو، بۆیە ببووە کڕیارێکی بەردەوامی دووکانەکە. رۆژێک داوای ژمارە تەلەفۆنی لێکردم و منیش پێمدا. شەو تەلەفۆنی بۆ کردم، ئەو لە کۆمپانیایەک بەرپرسی بەشی ژمێریاری بوو، داھاتێکی باشی ھەبوو، بەڵام دەیگوت لەبەر ئەوەی عەرەبی، کەسوکارم رازی نابن ھاوسەرگیری بکەین".\nجەننەت پلانێک بۆ (س) دادەنێ کە بە دزی کەسوکارەکەیەوە ھاوسەرگیری لەگەڵ بکات، ئەویش قبوڵی دەکات. جەننەت دەڵێت: "(س) شوقەیەکی بەکرێ گرت، شەو تا درەنگ لەلای من دەمایەوە، دواتر دەگەڕایەوە لای خێزانەکەی، لەو ماوەیەدا وامکرد متمانەی تەواوی پێم ھەبێت. نزیکەی ١٧ ملیۆن دیناری لەلای من دانابوو، دوای نزیکەی سێ مانگ، شەوێک ئەحمەد ھات، پارە و زێڕەکانمان برد و چووینە دھۆک".\nجەننەت و ھاوژینەکەی ھەمان فێڵیان لە دھۆک و سلێمانیش بۆ چووەتە سەر. جەننەت دوو جاری دیکەش لە سلێمانی و دھۆک ھاوسەرگیری کردووە. لەوانیش پارە و زێڕێکی زۆری بردووە و خۆی لێ شاردوونەتەوە. جەننەت دەڵێت: "بە ترسەوە ئەو کارەمان دەکرد، دڵنیاش بووم رۆژێک دەستگیر دەکرێین، بەڵام ئەحمەد دەیگوت ئەو پیاوانە ناتوانن ھیچ بکەن، چونکە بەدزی خێزانەکانیانەوە ھاوسەرگیرییان لەگەڵ تۆ کردووە، بۆیە نە دەتوانن لەلای خێزانەکانیان ئاشکرای بکەن، نە دەشتوانن سکاڵا تۆمار بکەن لەترسی خێزانەکانیان".\nجەننەت دوایینجار شووی بە (ج)ی تەمەن ٢٩ ساڵان کردووە لە سلێمانی و خۆی لەویش ونکردووە، لەگەڵ ئەحمەد گەڕاونەتەوە ھەولێر بۆ ئەوەی پیاوێکی دیکە بدۆزنەوە و شووی پێبکات، بەڵام لە ھەولێر دەستگیرکران.\nمقەدەم فەخرەدین نووری، بەڕێوەبەری پۆلیسی عەنکاوە گوتی : "ئەم ئافرەتە لەلایەن مێردەکەیەوە بەکاردەھێنرا. دەیناردە ھەرێمی کوردستان و ھاوسەرگیری لەگەڵ پیاوان دەکرد، بەوجۆرە مارەیی و پارە و زێڕ و ماڵی پێدادەنا و دواتر بۆ مێردەکەی دەنارد، تاوەکو ئێستا شووی بە سێ پیاو کردووە لە ھەرسێ پارێزگای ھەولێر و سلێمانی و دھۆک. قۆڵی ھەرسێکیانیشی بڕیوە".\nبەڕێوەبەری پۆلیسی عەنکاوە دەشڵێت: "ئەو ئافرەتە لە سلێمانی سکاڵای لەسەر تۆمارکرابوو، بەڵام توانیمان لە ھەولێر خۆی و ھاوژینە عەرەبەکەی بدۆزینەوە و دەستگیریان بکەین و رەوانەی سلێمانییان بکەینەوە".\nئەم هەواڵە 61369جار خوێندراوەتەوە


https://1baiser.com فازڵ به‌شاره‌تى: پارتی هه‌ركاتێك حاڵی بگاته ئه‌وه‌ى مه‌ترسی ڕووى تێبكات هه‌موو كارێك ئه‌نجام ده‌دات |\nHome چاوپێکەوتن فازڵ به‌شاره‌تى: پارتی هه‌ركاتێك حاڵی بگاته ئه‌وه‌ى مه‌ترسی ڕووى تێبكات هه‌موو كارێك ئه‌نجام ده‌دات\nفازڵ به‌شاره‌تى ئه‌ندامى سه‌ركردایه‌تیى پارتی: كه‌س له پارتیدا 31ـی ئاب به هه‌ڵه نازانێت، به‌ڵام پێمان خۆش نه‌بوو ڕوو بدات\nفازل به‌شاره‌ى ئه‌ندامى ئه‌نجوومه‌نى سه‌ركردایه‌تیى پارتى دیموكراتى كوردستان له سلێمانى جه‌خت له‌وه ده‌كاته‌وه كه ڕووداوى 31ـی ئابی ساڵى 1996 كاردانه‌وه بووه و سه‌ره‌ڕاى ئه‌وه‌ى به وته‌ى ناوبراو كه‌س له حزبه‌كه‌یدا پێى وا نییه كه هه‌ڵه بووه، به‌ڵام پێشیان خۆش نه‌بووه ڕوو بدات.\nئه‌مڕۆ 31ـی ئاب بیست ساڵ تێپه‌ڕ ده‌بێت به‌سه‌ر په‌نابردنى پارتى بۆ سوپاى ڕژێمى پێشووى عێراق بۆ ده‌ركردنى هێزه‌كانى یه‌كێتیی نیشتیمانیى كوردستان له شارى هه‌ولێر، كه ئه‌وكاته له گه‌رمه‌ى ململانێى چه‌كداریى نێوانیاندا بوون.\nفازل به‌شاره‌تى له چاوپێكه‌وتنێكى ״ئاژانس״دا باس له‌و ڕووداوانه ده‌كات كه بوونه‌ته پاساو بۆ ڕووداوى 31ـیـی ئاب و ده‌یبه‌ستێته‌وه به زیادبوونى ده‌ستى وڵاتانى بیانى له هه‌ولێردا و سه‌باره‌ت به بێسه‌روشوێنانى ئه‌و ڕووداوه‌ش ده‌ڵێت: ״هه‌ق نییه كه‌سوكارى ئه‌و كه‌سانه به‌ته‌ماى ئه‌وه بن كه له ژیاندا مابێتن.״\nئاژانس: بیست ساڵ تێپه‌ڕ ده‌بێت به‌سه‌ر ڕووداوى 31ـی ئابدا و ده‌وترێت هۆکار هه‌بووه كه پێشتر واى كردووه ئه‌و ڕووداوه ڕوو بدات و باس ناكرێت پاڵنه‌ره‌كانى چى بوون؟\nفازڵ به‌شاره‌تى: له حه‌قیقه‌تدا ئه‌وانه‌ى باسى 31ــی ئاب ده‌كه‌ن ئه‌وانه‌ن خۆیان به شكاو ده‌زانن له‌و سیراعه سیاسییه‌ى له‌ناو هه‌رێمى كوردستاندا هه‌یه، له لاى هیچ كه‌سێكمان ڕۆژێكى خۆش نییه، کۆی سیراعه‌كان ده‌ڵێم، 31ـیـی ئابیش یه‌كێك بوو له‌و كاردانه‌وانه‌ى كه كرا، هه‌ندێك له لایه‌نه‌كان هه‌موو په‌یوه‌ندییه‌كى ئیقلیمى بۆ خۆیان به حه‌ڵاڵ زانیوه، به‌ڵام نیشانه‌ى پرسیار ده‌خه‌نه سه‌ر په‌یوه‌ندییه ئیقلیمییه‌كانى پارتى كه كردوویه‌تى، لایه‌نه‌كانى ترى هه‌رێم بۆ به‌رژه‌وه‌ندیى ته‌سكى حزبایه‌تیى خۆیان ئه‌و كاره‌یان كردووه، به‌ڵام پارتى بۆ به‌رژه‌وه‌ندیى خه‌ڵكى كوردستان و ئه‌و ئه‌زموونه‌ى هه‌مانه په‌یوه‌ندییه ئیقلیمییه‌كانى به‌كار هێناوه.\nپاڵنه‌ره‌كانى ئه‌و ڕووداوه ئه‌وه بوو كه تووشى شه‌ڕى نه‌گریسى ناوخۆ بووین له هه‌رێمى كوردستاندا، له هه‌موو لایه‌كه‌وه موئامه‌ره‌ى ئیقلیمى و سیاسى له دژى پارتى دیموكراتى كوردستان ئه‌نجام ده‌درا، پێش 31ـیـی ئاب چى ڕووی دا، په‌لاماره‌كان له كوێ و كوێوه بۆ سه‌ر پارتى هاتن، ئه‌و وڵاته ته‌جه‌سووسانه‌ى هێنرانه ناو هه‌رێمه‌وه كێ بوون، ئینجا 31ـیـی ئاب ڕووی دا. 31ـیـی ئاب كاردانه‌وه بوو، یه‌كێكه له ده‌ستكه‌وته باشه‌كان بۆ گه‌لى كوردستان كه ده‌ستكه‌وتى سیاسیى لێ كه‌وته‌وه.\nئاژانس: به‌ڵام پارتى په‌ناى بۆ ڕژێمى سه‌دام برد كه ده‌ستى هه‌بوو له ئه‌نفال و كیمیابارانكردنى هه‌ڵه‌بجه‌دا؟\nفازڵ به‌شاره‌تى: ئێران و عێراق هه‌شت ساڵ یه‌كتریان ئیباده كرد، هاتنه سه‌ر مێز و ڕێك که‌وتن، ئێران له ڕۆژى هاتنه سه‌ر حوكمەوە درووشمی ״مه‌رگ بۆ ئه‌مه‌ریكا״ی هه‌یه و ئێستا ڕێک كه‌وتووه له‌گه‌ڵیاندا، ئێمه‌ش وه‌كو پارتى سیاسه‌ت ده‌كه‌ین، له هه‌ر شوێن و له هه‌ر لایه‌ك پێویست بكات حیوارى له‌گه‌ڵ ده‌كه‌ین و داواى هاوكاریى لێ ده‌كه‌ین.\nئاژانس:ئه‌گه‌ر پارتى بگه‌ڕێته‌وه بۆ مێژووى به‌ر له 31ـی ئاب ته‌سه‌ور ده‌كه‌ن هه‌مان هه‌نگاو بنێت؟\nفازڵ به‌شاره‌تى: هه‌ر لایه‌نێكى سیاسى كه كه‌وته ناو سیراعه‌وه بۆ بردنه‌وه‌ى خۆى له سیراعه‌كه‌دا په‌نا بۆ هه‌موو په‌یوه‌ندییه‌كى ناوخۆیی و ئیقلیمى ده‌بات، ئه‌گه‌ر بۆ خه‌ڵكى تر حه‌ڵال بێت ده‌بێت بۆ پارتییش حه‌ڵاڵ بێت، به ته‌ئكید هه‌ركاتێك پارتى حاڵى بگاته ئه‌و ئاسته‌ى كه‌وا مه‌ترسی ڕووى تێبكات به حه‌قیقه‌ت له پێناوى مانه‌وه و سه‌ركه‌وتنى خۆیدا هه‌موو كارێك ئه‌نجام ده‌دات، چونكه بوون و مانه‌وه‌ى پارتى مانه‌وه‌ى كوردستانى پێوه به‌نده.\nئاژانس: ئه‌گه‌ر 31ـی ئاب نه‌بوایه هاوكێشه‌كه چۆن ده‌بوو له‌به‌ر چاوى ئێوه؟\nفازڵ به‌شاره‌تى: پێش 31ـی ئاب هه‌موومان ده‌زانین هه‌ولێر بووبووه بنكه‌ى ته‌جه‌سووسى ئیقلیمى و بنكه‌ى هه‌موو موخابه‌راتى وڵاتانى دنیا، بۆ مه‌به‌ستى خۆیان نه‌ك بۆ په‌یوه‌ندى له‌گه‌ڵ هه‌رێم هاتبوونه هه‌ولێر، به كورتییه‌كه‌ى گه‌رایان دانابوو بۆ ئه‌وه‌ى هه‌موو مه‌رامه نه‌شیاوه‌كانى خۆیان جێبه‌جێ بكه‌ن.\nئه‌گه‌ر 31ـی ئاب ڕووی نه‌دایه ئه‌و ده‌زگا شه‌رعییه‌ى په‌رله‌مانى كوردستانه له‌ناو ده‌چوو له‌گه‌ڵ هه‌موو داموده‌زگا شه‌رعییه‌كانى ترى هه‌رێمدا، هه‌رێمى كوردستان نوقته‌یه‌كى نه‌ده‌ما به ناوى حكوومه‌ت و قه‌زا و شه‌رعى بێت، بۆیه 31ـی ئاب هه‌موو ئه‌و شه‌رعییه‌تانه‌ى گێڕایه‌وه كه به ده‌ستكه‌وتێكى گه‌وره‌ى ده‌زانم كه ئێستا لێى به‌رهه‌م هاتووه.\nئاژانس: به‌ڵام خۆ ئێستاش له دهۆك و زاخۆ و هه‌ولێریش بنكه‌ى ده‌زگاى موخابه‌راتى بوونى هه‌یه؟\nفازڵ به‌شاره‌تى: كونسوڵییه و باڵوێزخانه‌كان جیاوازن له‌گه‌ڵ بنكه‌ى موخابه‌راتى په‌تى، باره‌گاى ئێمه‌ش له ئه‌نقه‌ره و ئه‌سته‌مبووڵ هه‌یه و باره‌گاى توركیاش له هه‌ولێر هه‌یه، بۆ ئه‌وه‌ى ئه‌وان ناو بنێن باره‌گاى ته‌جه‌سووس، كه‌واته هه‌ردووكیان نوێنه‌رایه‌تییه و كونسوڵییەیە وه‌كو وڵاتانى تر، من شك نابه‌م باره‌گاى سلكى میت هه‌بێت.\nئاژانس: هه‌میشه وه‌ك پارتى ده‌ڵێن ڕووداوى 31ـی ئاب هه‌رێمى به‌م ئاسته‌ى ئێستا گه‌یاندووه ئه‌گه‌رنا خراپتر ده‌بوو؟ گره‌نتى چییه كێ ناڵێت باشتر ده‌بوو؟\nفازڵ به‌شاره‌تى: به ته‌ئكید ئه‌گه‌ر 31ـی ئاب نه‌بوایه دۆخى هه‌رێم خراپتر ده‌بوو، هه‌تا ئه‌و خه‌ڵكانه‌ى به نه‌یارى 31ـی ئاب ده‌زانن ده‌ڵێن ئه‌وه ململانێیه‌ك بوو تیایدا پارتى سه‌ركه‌وت و بردییه‌وه، ئیتر نه خیانه‌ت بوو نه تاوان بووه.\nئاژانس: هه‌ندێك له ڕه‌خنه‌گرانى پارتى پێیان وایه داننانى پارتى به 31ـی ئابدا وه‌ك هه‌ڵه ڕه‌نگه ئه‌و پارته به‌هێزتر بكات وه‌ك چۆن ژاپۆنییه‌كان دانیان نا به کوشتاری چینییه‌كان یان ئه‌مەریكا دان ده‌نێت به‌وه‌ى هێرۆشیما و ناكازاكى هه‌ڵه بووه؟\nفازڵ به‌شاره‌تى: له‌ناو پارتیدا هیچ كه‌س 31ـی ئاب به هه‌ڵه نازانێت، له غه‌یرى پارتیشم بیستووه كه 31ـی ئاب سیاسه‌تێكى سه‌ركه‌وتووانه‌ى سه‌ركردایه‌تیى پارتى بوو، به‌ڵام بوو به موڵكى هه‌موو گه‌لى كوردستان، چونكه 31ـی ئاب ڕووداوێك بوو بۆ هه‌موو جیهانى سه‌لماند كه كورد ده‌زانێت چۆن به‌رژه‌وه‌ندییه‌كانى خۆى بپارێزێت، ده‌زانێت كورد له‌گه‌ڵ ده‌وڵه‌تانى ده‌وروبه‌ر چۆن مامەڵە ده‌كات.\nئاژانس: ئه‌گه‌ر دۆسیه‌یه‌ك بۆ ئه‌و پرسه بكرێته‌وه پارتى ده‌چێته به‌رده‌م دادگا؟\nفازڵ به‌شاره‌تى: نه‌خێر پارتى بۆ بچێته به‌رده‌م دادگا، ئه‌گه‌ر 31ـی ئاب تاوان بێت پێش 31ـی ئاب تاوان ئه‌نجام دراوه، 31ـی ئاب كاردانه‌وه‌ى سیاسه‌تى به‌رانبه‌ر ئه‌وانه بوو كه ده‌ستى ده‌ره‌كییان هێنایه ناو كوردستان، دووه‌م 31ـی ئاب سه‌روه‌ریى یاسای بۆ هه‌رێمى كوردستان گه‌ڕانده‌وه و شه‌رعیه‌تى به هه‌موو حزبه‌كانى كوردستان دایه‌وه.\nئاژانس: ئه‌گه‌ر هه‌یه ڕووداوى 31ـی ئاب دووباره بێته‌وه له كات و زه‌مه‌نێكى تردا ئه‌گه‌ر ململانێكان له هه‌رێم گه‌یشتنه ئاقارێكى ترسناك؟\nفازڵ به‌شاره‌تى: هیچ دیارده‌یه‌كى ترسناك نابینین له ئێستادا، ئه‌وه‌ى له ڕابردوودا له نێوان پارتى و یه‌كێتییدا دروست بووه ئێستا قه‌ناعه‌تێكى موتڵه‌ق له نێوان ئه‌و دوو لایه‌نه‌دا هه‌یه كه جارێكى تر ناگه‌ڕێنه‌وه سه‌ر ئه‌و دۆخه، به هیچ كه‌س و لایه‌نێكى تر ئه‌و ململانێیه ناكرێت، له نێوان پارتى و یه‌كێتییشدا حه‌رام كراوه و دووباره نابنه‌وه.\nئاژانس: هه‌ندێك پێیان وایه ئه‌گه‌ر پارتى شانازى به 31ـی ئابه‌وه ده‌كات بۆ نایكاته بۆنه‌یه‌كى ڕه‌سمیی خۆى تا له ڕه‌خنه‌ى به‌رامبه‌ره‌كانى ده‌ربچێت؟\nفازڵ به‌شاره‌تى: ئه‌وه‌نه شانازى به31ـی ئابه‌وه ده‌كه‌ین كه شه‌رعیه‌تى بۆ هه‌رێمى كوردستان گه‌ڕانده‌وه، ده‌نا له ئه‌سڵدا پێمان خۆش نه‌بووه 31ـی ئاب ڕوو بدات، هیچ لایه‌نێك به‌تایبه‌ت یه‌كێتیی نیشتمانیى كوردستان با 31ـی ئاب دژ به خۆى سه‌یر نه‌كات، ئه‌وه پلانێكى ئیقلیمى بوو، دژ به یه‌كێتیی نه‌بوو، دژ به سیاسه‌تێكى بۆگه‌نى ئیقلیمى بوو له هه‌رێمى كوردستاندا که خه‌ریكى له‌ناوبردنى ده‌زگا شه‌رعییه‌كانى هه‌رێمى كوردستان بوو، هه‌ر لایه‌نێكى سیاسییش پێی وایه 31ـی ئاب به‌رانبه‌ر ئه‌و كراوه، ده‌بێت خۆى وه‌ڵامى ئه‌وه بداته‌وه كه ئه‌و وڵاتانه چۆن هاتن بۆ له‌ناوبردنى ده‌زگا شه‌رعییه‌كانى هه‌رێم.\nئاژانس: مه‌به‌ستت كام وڵاته؟\nفازل به‌شاره‌تى: من ناوى وڵاته‌كان ناهێنم هه‌موو ئه‌وانه‌ن كه دژایه‌یتى سه‌ربه‌خۆیى كوردستان ده‌كه‌ن، هه‌ر ئه‌وانه بوون كه هاتنه هه‌ولێر.\nئاژانس: ئه‌گه‌ر مه‌به‌ستت وڵاتى ئێرانه خۆ توركیاش دژى سه‌ربه‌خۆیى كوردستانه؟\nفازڵ به‌شاره‌تى: ئه‌وانه‌ى له ناوخۆ و ده‌ره‌وه‌ى هه‌رێم دژ به سه‌ربه‌خۆیى كوردستانن هه‌ر ئه‌وانه بوون هاتنه هه‌ولێر، ئه‌وه‌ى ئێستا و ئه‌وسا دژ به سه‌ربه‌خۆیى بوون پارتى دژیان ده‌وه‌ستێته‌وه، بڕیارى سه‌ربه‌خۆیى كوردستان ده‌درێت، ئه‌وكاته ده‌رده‌كه‌وێت كێ دژى سه‌ربه‌خۆیى كوردستانه.\nئاژانس: به خه‌مڵاندن قوربانییه‌كانى 31ـی ئاب زۆر بوو‌ن؟\nفازڵ به‌شاره‌تى: به ژماره لام نییه، به‌ڵام قوربانیى تێدا بوو.\nئاژانس: پێت وایه هیچ كه‌سێك له‌و كه‌سانه له ژیاندا مابێت كه به بێسه‌روشوێن تۆمار كراون له شه‌ڕى ناوخۆدا؟\nفازڵ به‌شاره‌تى: ئه‌و قوربانییانه‌ى كه تا ئێستا بێسه‌روشوێنن ده‌بێت بچن له سه‌ركردایه‌تیى ئه‌و لایه‌نانه بپرسن كه سه‌ركردایه‌تییان كردوون، حه‌ق نییه كه‌سوكارى ئه‌و كه‌سانه به ته‌ماى ئه‌وه بن ئه‌وانه‌ى كه ناویان وه‌ك بێسه‌روشوێن ده‌هێنرێت له ژیاندا مابێتن.\nئاژانس: هه‌ندێك ده‌ڵێن ڕێگه‌نه‌دان به سه‌رۆكى په‌رله‌مان و ناردنه‌وه‌ى وه‌زیره‌كانى گۆڕان 31ـی ئابێكى تر بوو به‌رانبه‌ر به گۆڕان كردتان، ئایا به‌و شێوه‌یه‌یه؟\nفازڵ به‌شاره‌تى: له ڕاستیدا قه‌ده‌رى پارتى هه‌روا هاتووه بۆ هه‌موو پرسه چاره‌نووسسازه‌كان ده‌بێت بڕیارى یه‌كلاكه‌ره‌وه بدات، چونكه ئه‌و بڕیارانه بڕیارى گه‌وره‌ن و به حزبى گه‌وره ده‌درێت، ئه‌و بڕیارانه بڕیارى بوێرانه‌ن بۆیه پارتى ئیجبار بوو ده‌بوو ئه‌و بڕیاره بدات، ئه‌گینا چاره‌نووسى خه‌ڵكى كوردستان چاره‌نووسێكى خوێناوى ده‌بوو، په‌رله‌مان كرابووه ململانێیه‌كى سیاسیى خراپ كه پارتى سنوورێكى بۆ دانا.


October 2021 – Page 2 – College Of Education\nسوپاس و پێزانینی بەشی رێنمایی پەروەردەیی و دەروونی بۆ م. شاهین\nسەرلەبەیانی رۆژی یەکشەممە رێکەوتی 24-10-2021 لەبەشی رێنمایی، بەڕێز، پ.ی.د.محمد محی الدین، سوپاس و پێزانینی سەرۆکایەتی بەشی ڕێنمایی پەروەردە ودەروونی بۆ بەڕێز م.شاهین بەخشی لە پای دەست پێشخەری و دابین کردنی پێداویستی بەش لە پاکەرەوە و پێداویستیەکانی خۆپارێزی لە فایرۆسی کۆرۆنا بۆ بەشەکەمان\nسەردانی راگری کۆلێژ بۆ بەشی کیمیا\nئەمرۆ بەريز راگرى كۆلێژ لە سەردانێكى بۆ بەشى كيميا لە نزيكەوە سەردانى ھۆل و تاقگەکانی کرد بە مەبەستى پابەند بوون بە رێنماييەكانى خۆپارێزى دژى ڤايروسى كۆرۆنا .سوپاس بۆ خوا گشت مامۆستاو قوتابیان پابەندی رێنمایەکانی خۆپارێزی بوون .بە ھیوای تەندروست و لەش ساغی بۆ هەموولایەک.\nبەرزکردنەوەی پلەی زانستی د.صنعان محمد صاڵح خسرۆ\nئەمڕۆ لە نووسینگەی بەڕێز (د.سعید عمر ابراهیم) ڕاگری کۆلێژ و بە ئامادەبوونی بەڕێزان (د.سمیر جودت بلال) ی. ڕاگر و سەرۆکی بەشی ماتماتیک و سەرۆکی بەشی کیمیا مەڕاسیمی ڕێزلێنانی (د. صنعان محمد صاڵح خسرۆ) لە بەشی ماتماتیک بە بۆنەی بەرزکردنەوەی پلەی زانستی بەڕێزیان لە پلەی مامۆستا بۆ پرۆفیسۆری یاریدەدەر بەڕێوەچوو\nسمیناری (بلاغة الإطناب فی الذ کر الحکیم قراءة فی نماذج مختارة)\nلە کؤلێژی پەروەردە – بەشی زمانی عەرەبی لە رۆژی سێشەممە بەرواری 19-10-2021 کاتژمێر 10ی بە یانی لە هۆلی ژمارە 38سیمینارێک پێشکەشکرا لەلایان پ.ی.د صالح ملا عزیز بە ناوونیشانی (بلاغة الإطناب فی الذ کر الحکیم قراءة فی نماذج مختارة) بەئاماده بوو نی مامۆستایانی بەش بابەتێکی زۆر سەرنجراكێش بوو بە تێروو تەسەلی باسی (بلاغة إطناب) ی کردوو […]\nسەردانی وەزیری هەرێم بۆ کاروباری پێکهاتەکان بۆ کۆلێژی پەروەردە\nله زنجيره چالاكيەكانى بەشى زمانى سريانى ئەمڕۆ سێ شەممه ڕێکەوتی ١٩-١٠-٢٠٢١ ،به ئامادەبونى بەڕيز ڕاگرى كۆلێژ (پ.ى.د.سعيد عمر ابراهيم ) وسەروكى بەشى زمانى سريانى (د.سلام نعمة هرمز ) وچەندين مامۆستا وقوتابيەنى بەشەكەمان پێشوازى كرا له بەڕيز (ئایدن مەعروف ) وەزیری هەريم بۆ کاروباری پێكهاتەكان لەگەڵ شاندی یاوەری بە بۆنەی دەستپێکردنی ساڵی نوێی خوێندن وهەروەها بە […]


واشنتنپۆست: ئەمریکا و ئەڵمانیا سیخوڕییان بەسەر سەدان وڵاتەوە کردووە\n2149 جار خوێندراوەتەوە\nرۆژنامەی واشنتنپۆست بڵاویکردەوە، ھەریەک لە ئەمریکا و ئەڵمانیای رۆژئاوای پێشوو لە رێگەی کۆمپانیای کریپتۆ AGوە، بۆ دەیان ساڵ سیخوڕییان بەسەر زیاتر لە ١٠٠ وڵاتی دنیاوە کردووە.\nرۆژنامەی واشنتنپۆست، لەژێر ناونیشانی "کودەتای ھەواڵگریی سەدە"دا راپۆرتێکی بڵاوکردووەتەوە و تێیدا ھاتووە، کۆمپانیای کریپتۆ AG، پێداویستی ھەواڵگریی فرۆشتووە و بارەگاکەی لە سویسرایە. سی ئای ئەی ئەمریکا و ھەواڵگریی ئەڵمانیای رۆژئاوای جاران، کۆمپانیاکەیان بەکارھێناوە بۆ مەبەستی کۆکردنەوەی زانیاریی و خوێندنەوەی ئەو ئامێرە ھەواڵگرییانەی کۆمپانیاکە بە وڵاتانی دیکەی فرۆشتووە.\nئەوەش ھاتووە، لەو وڵاتانەی کۆمپانیاکە ئامێر و پێداویستی ھەواڵگری پێفرۆشتوون، ھەریەک لە ئێران، ھیندستان، پاکستان، عێراق، كوەیت، سوریا، سعودیە، ئوردون، توركیا، ئەنجومەنە سەربازییەكانی ئەمریكای لاتین و گروپە چەکدارە ناحکومییەکان و ڤاتیکانیشی تێدایە.\nئاماژە بەوەشکراوە، دەرکەوتووە کۆمپانیای کریپتۆ AG سەر بە ھەواڵگریی ئەمریکا، سی ئای ئەی بووە و بە نھێنی لەگەڵ ھەواڵگریی ئەڵمانیای رۆژئاوادا خاوەندارێتییان کردووە.\nباس لەوەشکراوە، تا ئێستا ھیچ یەکێک لەو وڵاتانەی ئامێری ھەواڵگرییان لە کۆمپانیاکە کڕیوە، نەیانزانیوە کە بە کڕینی ئامێرەکان، ھەم پارەیان بە سی ئای ئەی داوە و ھەم زانیاریی و نھێنی وڵاتەکانیشیان.\nھەر لە راپۆرتەکەی واشنتنپۆستدا ھاتووە، لە ساڵی ١٩٧٨دا، کاتێک ئەنوەر سادات، سەرۆکی ئەوکاتەی میسر لە کەمپی دەیڤد لەگەڵ جیمی کارتەر، سەرۆکی ئەوکاتەی ئەمریکادا لەبارەی ئاشتی نێوان میسر و ئیسرائیل کۆبوونەتەوە، دەزگای ھەواڵگریی نیشتیمانی ئەمریکا لە رێگەی ئامێرەکانی کریپتۆ AGوە کە بەو وڵاتەی فرۆشتبوو، چاودێریی پەیوەندییە تەلەفۆنییەکانی سەرۆکی میسریان بۆ بەرپرسانی دیکەی وڵاتەکەی لە قاھیرە کردووە.\nھاوکات، بەپێی ئەو زانیارییانەی دەست رۆژنامەکە کەوتووە، لە ساڵی ١٩٧٩دا، کاتێک چەکدارانی سەر بە شۆڕشی ئیسلامی ئێران، لە تاران گەمارۆی باڵیۆزخانەی ئەمریکایان دا و ٥٢ کارمەندیان بە بارمتەگرت، سەرۆکی ئەمریکا لە رێگەی جەزائیرەوە چەند پەیامێکی بۆ خومەینی نارد و دواتر، بە بەرپرسی دەزگای ھەواڵگریی وڵاتەکەی راگەیاندووە، "دەتوانن بزانن کاردانەوەی خومەینی چیبوو بۆ پەیامەکان؟"، دەزگاکەش لە ٨٥%ی کاتەکان توانیویانە وەڵامی ئەرێنی پرسیارەکەی سەرۆک بدەنەوە.\nئەمەش لەکاتێکدایە، کۆمپانیای کریپتۆ AG، لە ساڵی ٢٠١٨ داخرا و پشکەکانی بە دوو کۆمپانیای نوێتر فرۆشتەوە.\nبەپێی میدیا ئەڵمانییەکان، ھەواڵگریی ئەڵمانیا لە ساڵی ١٩٩٣وە، لە خاوەندارێتی کۆمپانیاکە کشاوەتەوە، بەڵام سی ئای ئەی تاوەکو داخرانی کۆمپانیاکە لە ساڵی ٢٠١٨دا، ھەر خاوەندارێتی لێکردووە.


بوَ بة شــي خو يَند ني كوردي لة كةركوك !\nكركوك 2009 :: قسم اخبار شاطر |\nموضوع: بوَ بة شــي خو يَند ني كوردي لة كةركوك ! الإثنين يناير 25, 2010 11:45 am\nفة ريد زة نطنة\nخويَندن وفيَرطردن لة سةرتاثاي جيهان ثيَرةوثرِوَطرامي خوَي هةية,بوَئةوةي لة بوَجوون وجيَبةجيَكردني روَلَي تا يبةت وزةقي هةبيَ,شيَوةي بيلاني بةريَِوةبردن ئاستي هوشياري و رازو نيازي ,هاوولَاتييان رضاو دةكات .بةثيَ ئةو فاكتةرانة كة لة ضوارضيَوةي دةسةلاَ تي حوكمراني دةولَةتدا كوَدةبيَتةوة ئاستي دواكةوتني ولاَتيش هةلَدةسةنطيَنيَ,هةر كاريَك بكريَ بوَجاكسازي لة ثةروةردة وة وفيَركردنةوة دةست ثيَ دةكات ,هةر لةو روانطة يةوةكاردةكريَت وردبوونةوة لة ثيَشنيا ر وراو بوَضونةكاني تر تابخريَنة ناو بازنةى كراوةي تاوتووكردن وورد بوونةوة ودةسنيشانكردني رةوت وروَلي رةنطدانةوةي لايةنة دروستةكاني , تاكو ئةمرِوَ نة بيستراوة دةولَةت يا حيزب ولايةنةسيياسييةكان لة سةرجةم ولاَتاني جيهاني ئةمرِوَو دويَني دةست وةردةنة ناو كاروباري ثةروةردةو رةوتي ثيَرةوكردن , ضوَنيَتي بةريَوةضوون تيَكبدةن .راستة هةندي رذيَم هةية لةترسي ئةوةي بكةوي وة يالةروَخي كةوتندا ية ديبا جةي كارةكة دةشيَويَني بوَخواست ومة رامي, بوَئةوةي بميَنيَتةوة لةسةرحوكمراني ,وةيا لاي هةندي لايةن و حيزبيش ئةوة بةد ي دةكريَ كاردةكةن بة لاي خوَياندا ضلَةوي كاري ثةروةردة وفيَركردن راكيَشن ,وة يادةستوةردةنة ناوكاروباري ثةروةردة بوَجيَبةجيَكردني مةرامةكانيان ,ديارو ئاشكراية ,بةري روَذ ناكيريَ ,كورد وتةني (مانطا بةدزي كةلأ دةطريَ و بةئاشكرا دةزيَ) ,هةر كاريَ بيَ دةبيَ ئاشكرابيَ كة ئاشكرابوو بوَروخاندني هةرةمي ثيَشكةوتن وفةوتاندني سةر ثيَجيكار دةبيَتة وردي سةرزوبان ياخوا كةس لةريَ لاندات وخةراثةكاني زوَرترنةبيَ َلة ضاكةكاني , هة رمةردومي بة خواستي خوَي كاربكات باجاك بزانيَ نةماني نزيكة طةر وةزيَفة لةدةستنةدات ئابروَي لة دةستدةدات,طةرجي تةلاري ثةروةردة وفيَركردن وهوَبةكاني زانست دةروخيَنيَ,خوَي دةدوَرِيَنيَ بةرلة هةمووشتيَك .\nبوَئةوةي دوواروَذمان روناكترو ورشةدارتربيَ ,مندالاَنمان جيتر تةوةزةل و سةرليَشيَواو نةبن و دوورنةبن لةخويَندن وثوَلةكاني ,شان بة شاني هةوالَةكانيان بوَبنياتنان هةنطاوبنيَن لةم سةردةمةي كة ثيَ دةلَيَن سةردةمي زانست سةدةي شكوَدار بانابينانةبن ,لةذيَرسا يةي ديموكراتي و نويَنةرهةلَبذاردن بوَ ئا يندة ,سةردةمي تفةنط وئارِبي جي ودوشكة نةما بةسةرضوو ئةمرِوَسةردةمي هةلَبذاردن وولاَت ئاوةدانكردنةوةيةكة خويَندن بناغةية,بةرهةمةكانياندةبنةنةمامي هةميشة سةوز شوَست وبةرمالاَن و ريَطاوباني دةرةوةو ناوشارةكانماني ثيَدةرِازينينةوة ,ئةوروَذطارانة با بة رييانخةين كة حيزب ولايةنةسيياسيية كان شةرةتفةنطيان دةكردبوَثشتكيريكردني لايةنطيريَكي وضةسثاندني بةبي مةرج تةنهابوَخواستيَكة ,بوَخوادةيلَيَم تةنهائةم كارةلاي ئيَمةنية لاي زوَرخاوةن دةسةلَات بةديدةكريَ,بةو كةسان كةس نةي دةويرا ثيان بلَيَ بة جاوتةوة كل هةية ,ئةوةي دةلَي لة ناو خويَندنطاكاني كةركوك حيزب ولاية نة سيياسيةكاني عيراق بة طشتي دةستوةرناداتة ناو كاروباري قوتابخانةكان راست نالَيَ بةزةقي ديارة ,ثوختةي باسةكةمانئةوة لةخوَي ناطريَئةوةمان بوَية ذواند وخستمانة رووتاكةس نةلَي من يائةو تانة لة كةس ناطرم ,هةندي روَذنامةنووس خوَشباوةرِة.\nتاكو ئيَستانازانين بةشي كوردي لة كةركوك بة كام سيستةمي ثةروةردة كاردةكا تابةها بةشيَوةي كاركردنةكة بدريَ. بةشي كوردي لة ثةروةردةي كةركوك ثيَو يستيان بة ضةند ين خوول هةية تاشارةزابن لة بةريَوةبردني بةشةكةيان ئةوكةسا نة ي لةوي كاردةكةن (هين وهينن )زوَر يان نةشارةزان لة زمانى كوردى ودارشتني وشةكان خوَزطة نووسيني هةنديكيان دةبينن تةنانةت سةرثةرشتيارمان هةيةرةنووسي كوردي نازاني كوردستان دايمةزراندوةو وبة زماني عة رةبي سةردانةكان دةنووسيَ,خودي ثةرثرسي زماني كوردي لةكورديداكلَوَلَة و وابي دةبيَ ئةواني ترضوَن بن ,لةناو ماموَستاكان لة %60واية لةسةرجةم قوتابخانةكاني كةركوك.\nشارةزانين (طا ) بة (كا) دةنووسن دةيخويَننةوة .زوَربةيان لة نووسين وخويَندني كوردي كلَوَلَن ثيَويستيان بة خوول وماموَستاي ضاوديَر هةيةتا فيَري نووسيني ثيتةكاني زماني كوردي بن ,كةس مالَي كوردي ويَران نةكرد ئةم بَي ليَثرسينةوةية نةبيَ .\nتا هين وهين لة ئارايابيَ خويَندني كوردي لة م شارةدا دةربةدةردةبيَ هةرسكردن وثةرت وبلأاوي رووي ليَدةنيَ ثيرةميَردي نةمر غةريقي رةحمةت بيَ دةلَي (تاقةلة رةش ثيَشرِةومان بيَ دةبي َسةروَكمان دةربةدةربيَ)من دةلَيَم تانةزان ثيَشةنطمان بيَ لةبةشي خويَندنى كوردي لة ثاريَزطاي كةركوك دةبي روَذلةدواي روَذ خويَندني كوردي بةرةو كزي برِوات, لة زوَر كةنالَى تةلةفزيَونةكان و سا يتي روَذنامةكان و كوَروكوَبوونةوةكاني ناو كةركوك و بةرثرساني ثةروةردةو ثةرلةمان تاران باسم كردوة خستوومةتة روو كةس خوَي نة كردووة بة خاوةني لة بة رخاتري خا ترداران ,بة ئيسثاتةوة من دة يلَيَم ,ئةوة ثيَنج سالَة دةنالَيَنين ثر بةدةم بانط دةكةم جاكسازيم دةوىَ طوَرِانكاريمان دةويَ لةبةشي كوردي و رة وتي خويَندن وزوَري ماموَستاي بي َكةلَك وجيَطر و نانخوَر واستة دار ,زوَر وتن قورئان خوَشة , ئة مة ضة ند نووسراويَكة لة بةشى كوردي ثةروةردةي كةركوك دةرضووة هاوثيَضة لَة طةلَ ئةم بابةتةم بة جاو خشاندنيَك دةزانن طيومانديشيَ .بيَتانةو توانج دةيانخةمة روو.\nكركوك 2009 :: قسم اخبار


بە ژمارە.. توانەوەی ئیسلامگەرا لە كوردستان\nسێ حزبە ئیسلامییەكەی هەرێمی كوردستان (كۆمەڵ، یەكگرتو، بزوتنەوە)، لە هەڵبژاردنەكەی 12ی ئایاری ئەنجومەنی نوێنەرانی عێراقدا 137 هەزارو 950 دەنگیان كەمبۆتەوە، ئەمەش بەراورد بە هەڵبژاردنی چوار ساڵی بەر لەئێستا.\nلەهەڵبژاردنەكەی 12ی ئایاری ئەمساڵ بۆ ئەنجومەنی نوێنەرانی عیراق، یەكگرتو و بزوتنەوە لیستی ئیسلامخوازانی كوردستانیان پێكهێنا، بەڵام كۆمەڵ بەجیا بەشداری لەو هەڵبژاردنەدا كرد، بەپێی ئەو ئەنجامانەش كە كۆمیسیۆنی باڵای سەربەخۆی هەڵبژاردنەكانی عیراق بڵاویكردۆتەوە، دەنگی هێزە ئیسلامییەكان بەراورد بەهەڵبژاردنی چوار ساڵی ڕابردوی ئەنجومەنی نوێنەرانی عیراق، بەڕێژەیەكی بەرچاو كەمبۆتەوە.\nهەندێك لە شارەزایانی بواری ئیسلامی سیاسی، پێیان وایە هۆكاری كەمبونەوەی دەنگی ئیسلامگەراكانی كوردستان بۆ هۆشیاریی زیاتری تاكی كورد دەگەڕێتەوە، كە چیتر بڕیاریانداوە بە دروشمی هەڵخەڵەتێنەر و بەناوی خوا و ئاینەوە فریو نەدرێن و دەنگەكانیان بۆ لایەنێك نەبێت كە لەسەر بنەمای پەیمان و بەڵێنی ساختە دامەزرابێت و لەڕێگەی دەنگی هاوڵاتیانی ساویلكە و خۆشباوەڕەوە بەرپرسەكانیان بگەنە لوتكەی دەسەڵات و ماڵ و سەروەت و سامان كۆبكەنەوە.\nیەكگرتو زیاتر لە 88 هەزار دەنگی لەدەستدا\nیەكگرتوی ئیسلامی كوردستان لەهەڵبژاردنی 30ی نیسانی 2014 لەهەر سێ پارێزگای سلێمانی و هەولێر و دهۆك، 186 هەزارو 379 دەنگی بەدەستهێنا، بەڵام لە هەڵبژاردنەكەی 12ی ئایاری ئەمساڵدا، هەر لەو سێ پارێزگایە 98 هەزارو 278 دەنگی بەدەستهێناوە، واتە 88 هەزارو 101 دەنگ كەمیكردوە.\nكۆمەڵ نزیكەی 50 هەزار دەنگ كەمدەكات\nلەهەڵبژاردنی 30ی نیسانی 2014 بۆ ئەنجومەنی نوێنەرانی عێراق، كۆمەڵی ئیسلامی كوردستان لەهەرسێ پارێزگاكەی هەرێمی كوردستان (سلێمانی و هەولێرو دهۆك) 142 هەزارو 94 دەنگی بە‌دەستهێنا، بەڵام لەهەڵبژاردنەكەی 12ی ئەم مانگەدا بۆ ئەنجومەنی نوێنەران، هەر لەو سێ پارێزگایە 92 هەزارو 245 دەنگی بەدەستهێنا، واتە 49 هەزارو 849 دەنگ كەمیكردوە.\nبزوتنەوەی ئیسلامی.. بەرەو لەناوچون\n"بزوتنەوەی ئیسلامی لە كوردستان" كە جوڵانەوەیەكی ئیسلامی جیهادی چەكداربو، لەپاش دامەزراندنی و دواتر لەپاش ڕاپەڕینی 1991 ی كوردستان، لەناوچەكانی هەڵەبجە و هەورامان و شارەزور برەوی پەیدا كرد، ئەو بزوتنەوە ئیسلامیە بەشێوەیەك گەشەیكرد كە ڕكابەری هێزە گەورەكانی كوردستانی دەكرد، بەڵام بەجیابونەوەی بەشێك لە سەركردەكانی و وازهێنانی بەشێكی زۆری ئەندامانی و ناكۆكی نێوان سەركردە و بەرپرسە باڵاكانی ئەو حزبە، بزوتنەوە بوە حزبێكی لۆكاڵی زۆر بچوك كە ژمارەیەكی كەم لە ئەندامەكانی بەدەوری بنەماڵەی دەسەڵاتداری ناو حزبەكەدا ماون.\nلەكاتێكدا كە ئەو حزبە ئیسلامییانە بەشێك لە هۆكارەكانی دابەزینی ئاستی جەماوەرییان لەهەڵبژاردندا بۆ ساختەكاری دەگەڕێننەوە، لەبەرامبەردا چاودێرانی سیاسی لێكترازان و گوتاری سیاسی و كێشە ناوخۆییەكانی ئەو هێزانەش بەهۆكار دەزانن.\nتەنها چەند سەعاتێك دوای بەڕێوەچونی هەڵبژاردنەكەی 12ی ئایاری ئەنجومەنی نوێنەرانی عێراق كە ئەنجامە سەرەتاییەكان بڵاوكرانەوەو دواتریش كەكۆمسیۆنی باڵای سەربەخۆی هەڵبژاردنەكانی عێراق ئەنجامی كۆتایی هەڵبژاردنەكەی راگەیاند، لەو كاتەوە تائێستا سەكردەكانی ئەو هێزە ئیسلامییانە تەنها پاساویان بۆ كەمبونەوەی دەنگەكانیان و دابەزینی ئاستی جەماوەرییان، ساختەكارییە لەهەڵبژاردنەكەدا كەتۆمەتەكە دەخەنە پاڵ چەند هێزێكی تر، بەبێ ئەوەی باس لەكێشەو هۆكارە سەرەكییەكانی كەمبونەوەی دەنگیان بكەن.\nلەو بارەیەوە، "ماجید خەلیل" مامۆستای زانكۆ و شارەزا لە ئیسلامی سیاسی دا تایبەت بۆ سایتی دابڕان وتی:\nلاوازى و لێژبوونى گڵۆڵەى ئیسلامگەرا لە کوردستاندا پاڵنەرەکانى روون و رەوانن، بە گوێرەى ئەو زانیارییانەى کە هەن، لە دەستپێکى دوو هەزارەکانەوە رەوتى ئیسلامى لە کوردستان پانتاییەکانى بەرەو تەسکبوونەوە دەچن، فاکتەرەکانیش خۆیان دەبیننەوە لە چەندین هۆکارى ناراستەوخۆ و راستەوخۆدا.\n1.ئیسلامى سیاسیی لە کوردستاندا ریشەى نییە. رەوتەکان رەوتى بێپێشینە و بێ مێژوون. چێبوونیان وابەستە بوو بە شەپۆلێکى ئیسلامیزمى گلۆباڵییەوە کە لە جەمسەرى بیرى سیاسیی شیعە لە دواى شۆڕشى گەلانى ئێران و ئیخوانیزمى میسر و سەلەفیزمى سعودییەوە هەڵتۆقین، هەربۆیە نیشتنەوەیان چاوەڕێکراو بووە.\n2.ئیسلامى کوردەواریی لە کوردستاندا داراى ریشەیەکى مێژوویی تێکەڵ بە پانتاییەکانى ناسیۆنالیزم و جوڵانەوەى رزگاریخوازیی کوردییە. تەواوى خەبات و خەمى کورد لە شۆڕشەکاندا نەبوونەتە میراتێک کە ئیسلامگەراى ئیخوانى و وەهابى و سەلەفى کارى لەسەر بکەنن بەڵکو دژایەتییان کردووە. ئەوە لە کاتێکدا ئیسلامى کوردەوارى ن ئیسلامێکى رۆحى و سۆفیگەرو عیرفانییەو رەوتە بەهێزەکانى تەسەوف لە کوردا زیندویان راگرتووە.\n3.ئیسلامى سیاسیی پرۆژەى وڵاتانى هەرێمییەو ئەوان نایانەوێت بە ئاقارێکدا گەشە بکات کە مەترسیی لەسەر بیرى سیاسیی خۆیان بکات، چون بیرى سیاسیی لە ئێراق و ئێران و سوریادا بیرێکى سیاسیی شیعە گەرایە. لەتورکیاشدا ئیسلامە سیاسییەکە لە ژێر چەترى پارتێکى تورکیی بەناوى دادو گەشەپێدانە و نایەوێت ناسنامەى ئیسلامگەراى کوردى دەرکەوێت.\n4.شکستى ئیخوان موسلمین لە گۆڕەپانى سیاسیی میسردا کاریگەرى نەرێنى لەسەر جولانەوەکانى ئێرەیش دانا.\nهۆکارە راستەوخۆکانى کەوتنى ئیسلامى سیاسیی لە کوردستان:\n1.لە دەستپێکى دوو هەزارەکاندا رەوتەکانى ئیسلامگەرا دابەشبوون و بوون بە چەند رەوتێکى لاواز و نەیار بە بیرو باوەڕو سیاسەتى یەکتریی.\n2.روون بووەتەوە بۆ خەڵکى ئەم رەوتانە رەوتى پۆپۆلیستى عەوامگەران و دین روپۆشى سیاسەتیانە. بۆیە ناتەواوى و نەبوونى رابەرێکى کارێزمى و نەبوونى بانگخوازو کەسانى چالاک لەناویاندا بەتەواوى جێگەى پێچۆڵکردوون. تەنانەت خودى ئەویرەکانیان چەندین جار وتویانە مەکتەب سیاسییەکانمان لاواز و نەخوێندەوارو بێتوانان.\n3.ئیسلامییەکان دابەشبوون لەنێوان گوتارى زاڵى وڵاتانى هەرێمى و هەروەها دابەشبوون لەنێوان ئەجێنداى پارتە سیکیۆلارە باڵادەستەکان و ناتوانن سەربەخۆ کارى سیاسیی بکەن و بندەستى سیاسەتنى سەرووترن.\n4.سروشتى دۆزى کورد گەیشتوەتە ئاستێک کە بۆ نەوەى ئێستە روون بووەتەوە دۆزەکەیان دۆزێکى ئایینى نییە. بەڵکو دۆزێکى نەتەوەییە. جگە لەوەیش پرسێکى تر لە دواى بەهارى عەرەبى بەتەواوى ئەوەى ناساند کە خەڵک پێویستى بە خزمەتگوزاریی و دنیاگەراییە. نەک بەندو باوى شەریعەت و حوکمى شەریعەت.\n5.نمونە دیارەکانى ئیسلامى سیاسیی و سەلەفییە جیهادییەکانى وەک داعش و قاعیدەو بەرەى نەسرە رۆڵێکى نەرێنى تەواویان بینى و ئەو رۆحە میللیەى کوردى بەئاگا هێنا کە توخنى هەر رەوتێک نەکەون کە ئیسلامگەرایی لە جاڕیدایە. بەتایبەتى جینۆسایدى کورد لە شەنگال و کارو ئەتوارى توندرەوى و سەربڕینى پێشمەرگە بە شێوەیەک بوو کە خەونى ئیسلامگەراکانى لە کوردستاندا سەربڕى.\n6.بوونى کەسایەتى و بژاردەیەکى دیاریکراو ریفۆرمخواز لەناو ئیسلامییەکاندا کە نارازیین بە ئەدای ئیسلامگەرایانەى پارتەکانیان و بەتەواوى سڵەماونەتە لەو فۆرمە سیاسییە کلاسیکییەى کە ئیسلامییەکانى کوردستانى لەسەرە.\nهەمو ئەو هۆکارانە فاکتەرێکى بەرچاو و دیارن کە لە دەرهاویشتەیاندا رکێفى ئیسلامییەکانى لەرووى جەماوەرییەوە لاوازو سست کردووە.\nبۆچونێكی تر لەو بارەیەوە لەلایەن چاودێرانی سیاسیەوە دێتە ئاراوە، ئەویش ئەوەیە كە بەشێكی زۆر لە سەركردە و كادیرە دیارەكانی ناو حزبە ئیسلامیەكانی كوردستان تاڕادەیەك هەلپەرستن و بەدوای بەرژەوەندی تایبەتی خۆیاندا دەگەڕێن نەك حزبەكانیان، نمونە بۆ ئەو بۆچونەش: لەپاش دروستبونی چەند حزب و بزوتنەوە و هاوپەیمانییەكی عەلمانی لەماوەكانی ڕابردوودا، بەشێكی زۆری سەركردە و بەرپرس و كادیرە دیارەكانی حزبە ئیسلامیەكان ئاسانترین كاریان بەجێهێشتنی حزبەكانی خۆیان و وەرگرتنی پۆست بو لەلای عەلمانیەكان!\nئەوەی جێگای سەرنجە، لەماوەی ڕابردوودا سەلەفیەكانی كوردستان كە خۆیان لە بابەتی حزبایەتییەوە ناگلێنن، كێشەی ناوخۆیی گەورەیان تێكەوت و بونە چەند باڵێك و بەشێكی زۆر لەوان كە "عەبدوللـەتیف سەلەفی" بە ڕێبەری سەلەفیەكان دادەنرا، بێبەرییان كرد لەخۆیان و خودی عەبدوللـەتیفیش لە ڕونكردنەوەیەكدا، بێبەری بونی خۆی لە ڕەوتی "مەدخەلی" ڕاگەیاند.\nپێشتریش، هەر خودی ڕێبەری سەلەفیەكان، لە كێشەیەكی كۆمەڵایەتی تێوەگلا و بەشێكی زۆری سەلەفیەكان وازیان لە بیروباوەڕی سەلەفیەت هێنا بەو هۆكارە.


بەوێنە، لە شارەزوور دەستبەسەر هەزاران پارچە شوێنەواردا گیرا – تۆڕی میدیایی خەڵک\n2020/05/25 - 1:30 PM\nبەڕێوەبەرایەتی ئاسایشی شارەزوور ڕایدەگەیەنێت، دەست بەسەر هەزاران پارچەی شوێنەواریدا گیراوە و دوو گومانلێكرازیش دەستگیركراون.\nبەپێی ڕاگەیەندراوێك كە لەلایەن بەڕێوەبەرایەتی ئاسایشی شارەزوورەوە بڵاوكرایەوە” بۆنەهێشتنی دیاردە دزێو و نەخوازراوەكان و پاراستنی شوێنەوارەكانی هەرێمی كوردستان، دوای كۆكردنەوەی زانیاری وردو و چاودێریكردنی بەردەوام و دەستنیشانكردنی دوو گومانلێكراو، هێزەكانیان لەڕۆژانی پشووی جەژندا گەشتنە دەرئەنجامی ڕاستی، دوای وەرگرتنی بڕیاری بەڕیز دادوەری لێكۆڵینەوەی ئاسایشی شارەزوور و بەپێی ماددەی (63) لەیاسای شوێنەوار، هێزەكانیان توانیان هەردوو گومانلێكراو بەناوەكانی (ت. ح. ح.) و (ە. ص. أ.)دەستگیر بكەن و دەستیش بگرن بەسەر (7) هەیكەلی شوینەوار و بڕی (4786) سكەی شوێنەواری كە لەشاری سلێمانیەوە هێنابویان بۆناو پارێزگای هەڵەبجە بەمەبەستی ساخكردنەوە”.\nهەر لە ڕاگەیەندراوەكەدا هاتووە”دوای دەستگیركردنییان هەردوو تۆمەتبارەكه دانیان بەتاوانەكەیاندا ناوه، بۆئەو مەبەستەش دۆسیەی لێكۆلینەوەیان بۆكراوەتەو و لێكۆلینەوەی زیاتریش بەردەوامە”.\nبەڕێوەبەرایەتی ئاسایشی شارەزور لە ڕاگەیەندراوەكەیدا “سوپاسی خەڵكانی دڵسۆز و نیشتیمان پەروەر دەكات كە هەمیشە هاوكاری هیزەكانیانن، هاووڵاتیانیش دڵنیادەكاتەوە كە هێزەكانیان بەردەوام لەئەركدان بۆپاراستنی سەروماڵی هاووڵاتیان وبەدادگایی گەیاندنی هەموو تۆمەتباران”.\nئاسايشئاسایشی شارەزووردەستگیركردنشوێنه‌وارهەرێمی كوردستان


په‌رله‌مانتارێكی كوردستان بۆ كاروان گه‌زنه‌یی: جارێ فریای قاچاغچییه‌تی ده‌روازه‌كانی سلێمانی و گەرمیان بكه‌ون\nكوردستان 08/12/2021 - 22:31 Basnews\n"له‌ناو حزبه‌كه‌ی خۆشی حسابی بۆ ناكرێ"\nئەندامێکی لێژنەی سامانه سروشتییه‌كان لە پەرلەمانی کوردستان وەڵامی ئەندامێکی پەرلەمانی کوردستان لە فراكسیۆنی یەکێتی دەداتەوە و ئاماژە بەوەدەکات فریای قاچاغی سلێمانی نەکەون، عەیبەیەکی گەورە بەسەر کوردستان دێت و کوردستان دەخرێتە لیستی رەشەوە.\nمەلا جیھاد حوسێن، ئەندامی لێژنەی سامانه سروشتییه‌كان له پەرلەمانی کوردستان له وه‌ڵامی كاروان گه‌زنه‌یی، په‌رله‌مانتاری یه‌كێتیدا به (باسنیوز)ـی ڕاگه‌یاند: کاروان گه‌زنه‌یی، لاھور جەنگیی نەماوە، تەنیا کەسێک بوو پشتیان پێ بەست، بووە فیلمی سیاسی و لەگەڵ ئاوابوونیدا زۆر كه‌سی ھەتیو خست.\nڕاشیگه‌یاند: ئه‌و په‌رله‌مانتاره بۆ خۆدەرخستن و نماییش دێتە سه‌ر شاشە و درۆ بەدەم حکوومەته‌وه ده‌كا، ئەو راپۆرۆتەی دیلۆیت، كه ئه‌و باسی دەکات، زۆر شەفافە و جێگری سەرۆکی حکوومەتیش خۆی واژۆ لەسەر راپۆرتەکان دەکات.\nهاوكات ڕووه‌و ئه‌و په‌رله‌مانتاره‌ی یه‌كێتی، ده‌ڵێ: بڕۆن جارێ خەمی دزی و راووڕووتی ده‌روازه‌كانی سلێمانی بخوات، خەریکە کوردستانی پێ عەیبدار دەکەن و ده‌چێته لیستی رەشەوە، به قه‌د نیوەی شەفافیەتی دیلۆیت، بڕۆن ده‌روازه‌كانی سلێمانی و گەرمیان شەفاف بکەن، ئەو راپۆرتە دەرخەری خەمخۆریی حکوومەت و شەفافییەتی.\nئاشكراشی ده‌كا، كه کاروان گەزنەیی هەر رۆژەی سەر بە تاقمێکی یەکێتییە و خەمی خەڵکی نییە، کابرایەکی شكستخواردووه و شەڕە دندوکی حزباتی دەکات، بۆیە بە قەد پووشکەیەک لە ناو حزبەکەی خۆشی حیساب بۆ قسەکانی ناکرێ.


کاردانه‌وه‌ی سوپا به دانانی ناوی سوپای پاسداران له لیستی تیرۆر - Mehr News Agency\n25 kewçêrê 2018 - 08:20\nNews Code 22625\nتایبه‌تی بۆ مێهر:\nکاردانه‌وه‌ی سوپا به دانانی ناوی سوپای پاسداران له لیستی تیرۆر\nسه‌ردار محه‌مه‌د ساڵح جۆکار وتی: تیرۆری خاشقجی بووه هۆی ئه‌وه‌ی تاکوو به‌رپرسانی عه‌ره‌بستان ناوی سوپای پاسداران و سه‌ردار سلێمانی بخه‌نه لیستی تیرۆریسته‌کان، ئه‌مه بۆ به‌لاڕێدا بردنی بیر و ڕای خه‌ڵکی جیهانه.\nسه‌ردار محه‌مه‌د ساڵح جۆکار، جێگری پارلمانی سوپای پاسداران به ئاژانسی مێهر وتی: عه‌ره‌بستان به کوشتنی خاشقجی له زڵکاو گیری کردووه و بۆ ڕزگار کردنی خۆی له هه‌موو ده‌رفه‌تێک سوود ده‌بات.\nئه‌و زیادی کرد: تیرۆر کردنی خاشقجی و ئاشکرا بوونی ئه‌م کاره نامرۆڤانه بووه هۆی ئه‌وه‌ی به‌رپرسانی عه‌ره‌بستان ده‌ست بۆ هه‌نگاوی نه‌شیاوی دیکه ببه‌ن وه‌ک زیاد کردنی ناوی حاج قاسم سلێمانی و سوپای پاسدارانی ئێران به لسیتی تیرۆریسته‌کان، هه‌ڵبه‌ت ئه‌م کارانه بێ وێنه نین. ئه‌مریکاییه‌کانیش له‌م کارانه‌یان کردووه و عه‌ره‌بستانیش له‌وان په‌یڕه‌وی ده‌که‌ن.\nجۆکار جه‌ختی کرد: ده‌ستی ئه‌مریکا و سعوودییه و به‌حره‌ین به کوشتنی خه‌ڵکی بێ تاوانی سووریا و عێراق و یه‌مه‌ن ڕه‌نگینه. کوشتنی خاشقجی ته‌نیا یه‌کێک له جه‌نایه‌ته‌کانی ئه‌وانه که مێدیایی بووه، ئه‌وان ڕۆژانه له یه‌مه‌ن و به‌حره‌ین خه‌ڵکی بێ تاوان ده‌کوژن. ئه‌م ڕژیمانه به‌رده‌وام مافی خه‌ڵکی ناوچه‌که و ئازادییه‌کانیان پێشێل ده‌که‌ن.\nئه‌و ئاماژه‌ی دا: سعوودییه‌کان له ژێر سێبه‌ری ئه‌مریکا ئه‌م کارانه ده‌که‌ن. عه‌ره‌بستان ده‌یان ساڵه به هاوکاری ئه‌مریکا ده‌نگی دژبه‌ره‌کانی خۆیی حه‌فه کردووه، به‌ڵام ئاشكرا بوونی کوشتنی خاشقجی بووه‌ته هۆی ئه‌وه‌ی که جیهان له دژی عه‌ره‌بستان هه‌ڵوێست وه‌رگرێت.\nجێگری پارلمانی سوپای پاسداران بۆ مێهر وتی: ئێمه له ئێستادا ده‌بێت ورد هه‌نگاو هه‌ڵبگرین. ده‌بێت هه‌وڵ بده‌ین که جه‌نایه‌ته‌کانی ئه‌مریکا و سعوودییه له یه‌مه‌نیش ئاشکرا بکه‌ین تاکوو جیهان لێیان ئاگادار ببێته‌وه.\nوتیشی : کوشتنی خاشقجی به‌ستێنێکی بۆ ئاشكرا کردنی جه‌نایه‌ته‌کانی ئالی سعوود خۆش کردووه به‌ڵام به‌داخه‌وه سیاسییه‌کانی ئێمه به باشی سوودیان لێ نه‌برد به‌ڵام وڵاتانی دیکه بۆ به‌رژوه‌ندی خۆیان سوودیان لێ برد.\nجۆکار له کۆتایدا وتی: سیاسییه‌کانی ئێمه ده‌بێت به لێکۆڵینه‌وه له ڕه‌هه‌نده شاراوه‌کانی ئه‌م جه‌نایه‌ته جیهانی لێ ئاگادار بکاته‌وه و پێیان ڕابگه‌یه‌نێت که کوشتنی خاشقجی ته‌نیا یه‌کێک له هه‌زاران جه‌نایه‌تی سعوودییه‌کانه که به‌رده‌وام دووباره ده‌بێته‌وه.


عەبدولمەهدی بۆ چاوش ئۆغلو: پەیوەندیمان لەگەڵ توركیا بەهێزە و كار بۆ بەرەوپێشبردنی دەكەین\nالخميس 11 تشرين أول 2018 - 15:29\nعادل عەبدولمەهدی سەرۆك وەزیرانی ڕاسپێردراو بۆ پێكهێنانی حكومەت لەگەڵ مەولود چاوش ئۆغلو وەزیری دەرەوەی توركیا، ئەمڕۆ پێنجشەممە، تاوتوێی پەیوەندیەكانی نێوان عێراق و توركیا كرد.\nلەبەیاننامەیەكدا كە وێنەیەكی دەست ئاژانسی هەواڵی عێراقییە (ا ه ع) كەوتووە هاتووە: لەمیانەی پێشوازیكردنی عادل عەبدولمەهدی لە مەولود چاوش ئۆغڵو وەزیری دەرەوەی توركیا هەردوو لا تاوتوێی بەرەوپێشبردنی پەیوەندیەكانی هەردوو وڵاتیان كردووە لە بوارە جیاجیاكاندا بەتایبەت كاركردن بۆ كێشەی ئاو و ڕەوشی ناوچەكە.\nسەرۆك وەزیرانی ڕاسپێردراو تەئكیدی كردەوە عێراق چۆتە ناو قۆناغێكی نوێوە دوای سەركەوتنی بەسەر تیرۆردا و دووبارە سەرقاڵی ئاوەدانكردنەوەیە كە ئەوەش پێویستی بە پشتیوانی كۆمەڵگەی نێودەوڵەتییە، وتیشی پەیوەندێكی زۆر پتەو وباش ئێمە و وڵاتی توركیای دراوسێ بەیەكەوە دەبەستێتەوە و كار دەكەین بۆ بەهێزكردن و بەرەو پێشبردنی ئەو پەیوەندیە بەشێوەیەك لەخزمەتی بەرژەوەندی هەردوو وڵاتدابێت\nلای خۆشیەوە چاوش ئۆغڵو تەێكیدی كردەوە توركیا بەردەوام دەبێت لەسەر پشتوانیكردنی عێراق لەهەموو بوارەكاندا و بەردەوام كار دەكات بۆ بەرەوپێشبردنی ئەو پەیوەندیانە و ئامادەی وڵاتەكەی خۆشی پیشاندا بۆ كاری هاوبەش بۆ چارەسەركردنی كێشە هەڵپەسێراوەكان.


ده‌رباره‌ی ئێمه | کوردی بڵاگ\nگه‌ڵاڵه‌کردن و بڵاوکردنه‌وه‌ی بیروبڕوا، ئایدیا و ئه‌ندێشه‌کان، وتار و روانگه تاکه‌که‌سییه‌کان له خولیاکانی هه‌ر تاکێکی ئه‌م کۆمه‌ڵگایه که له پانتایی ئه‌نتێرنێتدا به که‌مترین راده‌ی گیروگرفت ده‌گاته ئه‌نجام. به‌ستێنێک که وه‌کوو پێگه‌ی بڵاوکردنه‌وه‌ی ئه‌م بیروڕا و بڕیارانه له‌ئارادایه، به “وێبڵاگ” ناودێر کراوه. دیارده‌ی وێبڵاگ و وێبڵاگنووسی له جیهانی سه‌رده‌مدا په‌ره‌ی زۆری ئه‌ستاندووه که سه‌ره‌ڕای ده‌ربڕینی بیرۆکه و روانگه تاکه‌که‌سییه‌کان، ئاڵووێری زانست و زانیاریی هه‌موو به‌شداران و به‌رده‌نگانی ئه‌نتێرنێت ده‌سته‌به‌ر ده‌کات.\nکوردی‌بلاگ هه‌ربۆیه له‌م ئاڕاسته‌یه‌دا ده‌ستی به چالاکی کردووه و مه‌به‌ستی ئه‌وه‌یه تاکوو که‌شووهه‌وایه‌کی له‌بار له‌ئاستی زمانی کوردی بۆ به‌شداران و به‌رده‌نگانی کوردی که‌شی مه‌جازی بڕه‌خسێنێت.\nکوردی‌بلاگ هیواداره به پشتبه‌ستن به گرووپی پسپۆڕ و لێهاتوو؛ و هه‌روه‌ها خاوه‌نی ئه‌زموونی تۆکمه له بواره‌کانی ته‌کنیکی و پێوه‌ندییه گشتییه‌کان، بتوانێت به پێکهێنانی خزمه‌تگوزاریی نوێ له سه‌ر ماڵپه‌ڕ، ره‌زامه‌ندی و ئاسووده‌یی پێویستی به‌رده‌نگانی خۆی ده‌سته‌به‌ر بکات.\nکوردی‌بلاگ دانووستاندنی شیاو و به‌رده‌وام له‌گه‌ڵ به‌ڕێوه‌به‌رانی وێبڵاگه‌کان؛ و نوێکاری و داهێنان له پێشکه‌شکردنی خزمه‌تگوزاریی پێویست، وه‌کوو نه‌خشه‌ڕێگای داهاتووی خۆی هه‌ڵبژاردووه و هیواداره به که‌ڵکوه‌رگرتن له پێشنیار و تێبینی ئه‌ندامان و هه‌رو‌ه‌ها تێکۆشانی بێوچانی گرووپی پسپۆڕ، بتوانێت باشترین خزمه‌تگوزاری و ده‌سکه‌وت پێشکه‌ش به جیهانی به‌ربڵاوی وێبڵاگ به زمانی کوردی بهێنێته ئاراوه.\nکوردی بڵاگ به‌کاربهێنن بۆ :\nدرووستکردنی سی‌ڤی سه‌رهێڵ\nبه‌شکردنی گۆرانییه دڵخوازه‌کانتان\nبڵاوکردنه‌وه‌ی هه‌واڵ و ڕووداوه‌کان\nتۆمار و بڵاوکردنه‌وه‌ی شێعره‌کانتان\nبڵاوکردنه‌وه‌ی کتێبئکی ئەلیکترۆنی\nبڵاوکردنه‌وه و به‌شکردنئ زانیارییه‌کانتان\nتۆمارکردنی ڕووداوه ڕۆژانه‌کانتان\nدانانی گۆڤارێکی ئەلیکترۆنی\nدرووستکردنی په‌ڕگه‌یێکی "ده‌رباره‌ی من"\nسه‌نته‌ری فێرگه و زانیاری بۆ خوێندکاران\nهه‌ڵگرتن و تۆماری به‌رهه‌مه‌کانتان\nبه‌شکردنی بیرو بڕوا و ئه‌ندێشه‌کانتان\nدانانی مه‌شقی پۆله‌که‌تان\nناساندنی خۆتان وه‌کوو تاکه‌که‌سێک\nناساندنی بازرگانی و کار و پیشه‌تان\nتایبه‌تمه‌ندیه‌کانی کوردی بڵاگ\nماڵپه‌ڕی هونه‌ری کوردی بڵاگ\nچۆن وێبڵاگ تۆمار بکه‌م؟\nبۆچی پێویستیمان به خزمه‌تگوزاری وێبڵاگه؟\nکۆچ کردن له بلۆگه‌ر بۆ کوردی بڵاگ\nته‌واوی مافی ئه‌م ماڵپه‌ڕه پارێزراوه بۆ کوردی بڵاگ


به بڕیاری سه‌رۆكی حكومه‌ت رۆژانە 3.5 ملیۆن لیتر بەنزین دابین ده‌کرێت - رۆژنامه‌ی خه‌بات\nسه‌ره‌تا كوردستانی به بڕیاری سه‌رۆكی حكومه‌ت رۆژانە 3.5 ملیۆن لیتر بەنزین دابین ده‌کرێت\nبه بڕیاری سه‌رۆكی حكومه‌ت رۆژانە 3.5 ملیۆن لیتر بەنزین دابین ده‌کرێت\nوه‌زاره‌تی سامانه سروشتییه‌كان ئاشكرای كرد، دابینكردنی بەنزین بەنرخی پاڵپشتیكراو بەردەوام دەبێت.\nوه‌زاره‌تی سامانه سروشتییه‌كانی حكومه‌تی هه‌رێمی كوردستان راگه‌یه‌ندراوێكی بڵاوكرده‌وه، تێیدا هاتووه، بەمەبەستی جێبەجێكردنی بڕیارو راسپاردەكانی مه‌سرور بارزانی، سەرۆكی حكومه‌تی هه‌رێمی كوردستان، كەمال محمد ساڵح، وەزیری سامانە سروشتیەكان سەرپەرشتی كۆبوونەوەیەكی فراوانی كرد، تێیدا بڕیاردرا رۆژانە 3 بۆ 3,5 ملیۆن لیتر بەنزین دابین بکرێت.\nوه‌زاره‌تی سامانه سروشتییه‌كان له راگه‌یه‌ندراوه‌كه ئه‌وه‌شی خسته‌ڕوو، رۆژانە 3 بۆ 3,5 ملیۆن لیتر بەنزین بە كوالێتی و مواسەفاتێكی باش دابین ده‌كرێت.\nهه‌روه‌ها وه‌زاره‌تی سامانه سرووشتییه‌كان ئاماژه‌ی به‌وه كرد، تەوەرێکی دیكه‌ی کۆبوونەوەکە تایبەت بوو بە پاڵپشتیكردنی كەرتی گواستنەوەی گشتی، بۆ ئەم مەبەستە وەزارەت بەنرخێکی پاڵپشتیکراو بۆ دابینکردنی بەنزینی 690 دیناریی بەردەوام دەبێت.\nجه‌خت له‌وه كرایه‌وه لەماوەی 4 رۆژی رابردوودا 9 ملیۆن لیتر بەنزین بەشێوەیەكی دادپەروەرانە بەسەر پارێزگاکانی کوردستاندا دابه‌شكراوه، رۆڵی لەكۆنترۆڵكردنی نرخی بەنزین هەبوو.\nهه‌واڵی پێشتررۆژنامه‌ی خه‌بات 22-06-2022 ژماره 6345\nهه‌واڵی دواتردژە تیرۆری کوردستان: دوو مووشەک ئاراستەی سەنگەرەکانی پێشمەرگە کران


Geographical Potentials for Emergence of Winter Tourism Attraction and Establishing of Nature Reserves | Koya University Journal of Humanities and Social Sciences\nGeographical Potentials for Emergence of Winter Tourism Attraction and Establishing of Nature Reserves in Penjween District\nGIS, Natural Reservation, Penjween District, Tourism Planing, Winter Tourism\tپارێزراوی سروشتی, پلاندانانی گەشتوگوزار, سیستەمی زانیاری جوگرافی, قه‌زای پێنجوێن, گەشتوگوزاری زستانە\nRebaz L. Mustafa\nDepartment of Geography, College of Human Sciences, University of Halabja, Kurdistan Region, Iraq\nShirwan O. Rashid\nDepartment of Geography, College of Humanities, University of Sulaimani, Kurdistan Region, Iraq\nAfter discovering the importance of the tourism sector and its contribution to national income gross, generating job opportunities and booming economic infrastructure, many countries showed interest in this sector and saw it as a pure and effortless income, and they tried to maintain and develop tourism attractions and make new and typical tourism spots like natural protected areas and winter resorts so they can attract more tourists and visitors. The aim of the research is to determine the best geographical area in the research area to establish a winter tourism attraction that suits all ages, and also to determine a proper place away from human activities to establish a natural protection area in the research area to reach the aim of the research. The research is divided into two parts, the first part is dedicated to introducing the research area, and the second part is dedicated to investigating a new and typical tourism attraction like winter and protection area. The research finds that Penjween province has many important natural and human features suitable for establishing a winter and natural protection area.\nمستەفا ڕ. ل. and رشيد ش. ع. (2021) “Geographical Potentials for Emergence of Winter Tourism Attraction and Establishing of Nature Reserves : in Penjween District”, Koya University Journal of Humanities and Social Sciences, 4(2). Available at: https://jhss.koyauniversity.org/index.php/jhss/article/view/436 (Accessed: 22January2022).\nRebaz L. Mustafa, Department of Geography, College of Human Sciences, University of Halabja, Kurdistan Region, Iraq\nMr. Mustafa has a B.A. degree in Geography, University of Sulaimani, Kurdistan Region, (2010-2009), M.A. degree in Planning and Development Tourism, University of Sulaimani, Kurdistan Region (2016), He joined the Humanity Science college (HSC) at University of Halabja as an Asst. Lect. at the Department of Geography In the Academic year 2016-2017. Now he is a Ph.D. Student at University of Sulaimani.\nShirwan O. Rashid, Department of Geography, College of Humanities, University of Sulaimani, Kurdistan Region, Iraq\nMr. Rashid has a B.A. degree in Geography, Salahadin University- Erbil, Kurdistan Region, (1998), M.A. degree in Tourism, University of Sulaimani, Kurdistan Region (2006), Ph.D. in Tourism Geography, University of Sulaimani (2011), He joined the Humanity Science College (HSC) at University of Sulaimani as an Assist. professor (2015). He was a Head of Department Geography for 4 years, Supervised many theses and disserts at Kurdistan region universities\nاحمد و طه، م، ٢٠٠٧، الجغرافيا السياحية، دار وفاء الدنيا للطباعة والنشر، ٩٢.\nامین، أ، واخرون،١٩٨٠، مقومات الجغرافیة الطبیعیة لنشوء وتطور السیاحة فی الامنطقة الجبلیة فی العراق، مقدمة فی الجغرافیة السیاحیة مع دراسة تطبیقیة عن القطر العراقی، بغداد: المكتبة الوطنیة ، ٩٢-٩٣.\nامین، ع، ٢٠١١، قه‌زای پێنجوێن لێكۆڵینه‌وه‌یه‌ك له‌جوگرافیای سروشتی، زانكۆی سلێمانی، كۆلێجی زانسته‌مرۆڤایه‌تییه‌كان.\nبابان، ج، ١٩٧٦، اصول اسماءالمدن والمواقع العراقية، بغداد: جزء الأول، مطبع المجمع العلمى الكردى، ١٢٥.\nبكر، س، ٢٠١٣، إمكانات إنشاء محمية طبيعية في ناحية بارزان و أهميتها في عملية التنمية السياحية المستدامة، مجلة زانكو، العدد٥٥، ٣٠-٣١.\nبه‌ڕێوه‌به‌رایه‌تی كشتوكاڵی پێنجوێن، ك، ٢٠١٠، تۆماری ڕۆژانه و مانگانه‌ی كه‌ش و هه‌وای وێستگه‌ی پێنجوێن له‌ماوه‌ی ساڵانی (٢٠٠٢– ٢٠١٠)، پێنجوێن: به‌شی كه‌شناسی.\nبه‌ڕێوه‌به‌رایه‌تی ئاماری سلێمانی، ئ، ٢٠١٢، زانیاری له‌سه‌ر گونده‌كان بۆ پارێزگای سلێمانی و ئیداره‌ی گه‌رمیان، سلێمانی: سه‌نته‌ری ته‌كنه‌لۆجیای زانیاری، به‌شیGIS.\nبه‌ڕێوه‌به‌رایه‌تی ئاماری سلێمانی، ئ، ٢٠١٥، دووری نێوان سه‌نته‌ری قه‌زای پێنجوێن و هه‌ندێ له‌شاره‌كانی عێراق، سلێمانی: سه‌نته‌ری ته‌كنه‌لۆجیای زانیاری، به‌شی GIS.\nبه‌ڕێوه‌به‌رایه‌تی ئاماری سلێمانی، ئ، ٢٠١٥، ڕووبه‌ری یه‌كه كارگێڕییه‌كانی قه‌زای پێنجوێن، سلێمانی: سه‌نته‌ری ته‌كنه‌لۆجیای زانیاری، به‌شیGIS.\nبه‌ڕێوه‌به‌رایه‌تی ئاماری سلێمانی، ئ، ٢٠١٥، زانیاری له‌سه‌ر ژماره‌ی دانیشتوانی یه‌كه كارگیڕیه‌كانی قه‌زای پێنجوێن، سلێمانی: به‌شی توێژینه‌وه‌ی دانیشتوان.\nبه‌ڕێوه‌به‌رایه‌تی ئاماری سلێمانی، ئ، ٢٠١٥، نه‌خشه‌ی كارگێڕی پارێزگای سلێمانی به‌پێوه‌ری(١:٤٠٠٠٠٠)، سلێمانی: سه‌نته‌ری ته‌كنه‌لۆجیای زانیاری، به‌شی GIS.\nبه‌ڕێوه‌به‌رایه‌تی ئاماری سلێمانی، ئ، ٢٠١٥، نەخشەی بنه‌ڕه‌تی قه‌زای پێنجوێن، به‌پێوه‌ری (١:٣٥٠٠٠٠)، سلێمانی: سه‌نته‌ری ته‌كنه‌لۆجیای زانیاری، به‌شی GIS.\nپارێزگای سلێمانی، پ، ١٩٩٩، ساڵنامه‌ی سلێمانی، سلێمانی: پارێزگای سلێمانی، ١٢٣.\nجمهورية العراق، وزارة التخطيط، الجهاز المركزي للإحصاء، المجموعة الإحصائية السنوية، إسقاطات السكان حسب المحافظات والبيئة لسنة٢٠١٧، ص٥٥.\nڕه‌شید، ش، ٢٠٠٧، گرفته‌كانی به‌رده‌م گه‌شه‌پێدانی گه‌شتوگوزار و چۆنیه‌تی چاره‌سه‌ركردنیان له‌پارێزگای سلێمانیدا، گۆڤاری سه‌نته‌ری لێكۆڵینه‌وه‌ی ستراتیجی كوردستان، ژماره ٢، ١٩٣-١٩٤.\nعلى، أ، المرتكزات الجغرافية للتخطيط السياحى بقضاء سوران، جامعة الموصل، كلية التربية.\nغرايبة، خ، السياحة البيئية، دار ناشري للنشر الالكتروني، ١١٥.\nالكتانى، م، ١٩٩٠، علم السياحة والمتنزهات، الموصل: دار الحكمة للطباعة والنشر، ١٤٤.\nلالۆ، ع، ٢٠٠١، مێژوی پێنجوێن و ناوچه‌كه‌ی، سلێمانی: چاپخانه‌ی ئه‌ژین،١٨.\nمارف، شەماڵ، ٢٠١٤، بنەما جوگرافییەكانی پلاندانانی گەشتیاری لە قەزای هەڵەبجە، زانكۆی سلێمانی، كۆلێجی زانستەمرۆڤایەتیەكان.\nهه‌ناره‌یی، ڕ، ٢٠١١، توانسته جوگرافییه‌كانی دروستكردنی پارێزراوه سروشتییه‌كان له‌هه‌رێمی چیایی پارێزگای هه‌ولێر و گرنگیان له‌به‌دیهێنانی گه‌شه‌پێدانی به‌رده‌وام، زانكۆی سه‌لاحه‌دین، كۆلێژی ئه‌ده‌بیات.\nوه‌زاره‌تی پلان دانان، پ، ٢٠٠٩، زانیاری ده‌رباره‌ی ژماره‌ی دانیشتوانی (شارنشین و گوندنشین) ی پارێزگاكانی هه‌رێمی كوردستان له‌ساڵی (٢٠٠٩)، هەولێر: وەزارەتی پلاندانان.\nیاره، ج، ١٩٩٩، پێنجوێن و بیره‌وه‌ریه‌كان، سلێمانی: چاپخانه‌ی ژین،٥.\nبه‌رنامه‌ی:Arc GIS Version10.3.\nبەرنامەی: Google earth


رۆژی میدیای یەكێتی لە شەرارەوە شۆڕش و لەوێوە بۆ شەرارەی میدیایەكی پوخت و چالاك – Knwe.org\nسەرەکی » وتار » ستران عه‌بدوڵڵا » رۆژی میدیای یەكێتی لە شەرارەوە شۆڕش و لەوێوە بۆ شەرارەی میدیایەكی پوخت و چالاك\nئێستا دیمەنەكە بێنە بەرچاوی خۆت كە مام جەلال چاوەڕێیە و جار بە جار لە بالكۆنی شوقەكەوە سەیرێكی دەرەوە دەكا، ئینجا كاتژمێرەكەی دەستی تا ئاستی دیدەنییەكی روون و بێ هەمتا رادەگرێ و لەبەرخۆیەوە دەڵێ: ״دواكەوت، شەرارە نەهاتەوە لە چاپ، قەرەباڵغی دیمەشق دیسان بێ بەڵێن بوو لەگەڵمان״.\nیەكەمجار نەبوو كە پایتەختی ئەمەوییەكان قەرەباڵغ و ترافیك لایتەكانیشی بەسەبر و بەكاوەخۆ بێت و میوانەكانیشی هەژمەتی تینوتاوی كۆششی سیاسییان بۆ دیداری بەلاغ و بەیان و سەدای مینبەرەكانی كەم حەوسەڵە و پەلەیان بێت.\nدیمەشق لە نیوەی دووەمی حەفتاكانی سەدەی بیست وەك قاهیرەی شەستەكانی عەبدولناسر جمەی دەهات لەم بزافی دیموكراتخواز و لەو ئاڕاستەی سیاسیی نەتەوەیی و نیشتمانی و چەپی ئاسیا تا ئەفریقا.\nدیمەشق قەومی و بەعسی ناڕازی عیراقی و چەپی عیراق و جەبهەی ملنەدان و بەرهەڵستكاری عەرەبی هێنابۆوە دەواری نزیكی خۆی و دیار بوو حافز ئەسەد شتێكی لەبن سەرا بوو.\nیەكێتیی نیشتمانیی كوردستان لەو درزی پەچەی دۆستایەتی مام جەلال و ئەسەد و سوریاكەیەوە چاوی لە گەرمكردنەوەی كوانووی شۆڕشی كوردستان و بڵێسەی خەباتی (حزب من طراز جدید) بوو. تا لەژێر چەتری عیراقێكی تر كە خۆشی بە دیموكراتی بێت، جێگا بۆ تێهەڵچوونەوەیەكی تری كوردایەتی نوێ بكاتەوە. هەمووی ساڵێك بوو نیشتمان سلاحسز كرابوو و بەعسی عەفلەقی گەرەكی بوو لەسەر سنوورەوە خەڵك خڕ تەهجیر و تەرحیل بكات و لە دامێنیشەوە كەركوك و خانەقین كێوماڵ بكا و لە كوردستانیان دابماڵێ.\nدكتۆر فوئاد مەعسوم بۆ ئەوەی كەمێك لە نیگەرانی و چاوەڕوانی بە پەرۆشی مام جەلال خاوبكاتەوە. وتی: یەكەم ژمارەیە و یەكەم تەجرەبە، هەروا دەبێ. مەگەر خۆت مانشێتەكەت وەك شەرحی حاڵ نەنووسیوە. (ومن الشرارة یندلع اللهیب)؟.\nلە دامێنی ئەو ساتە مێژووییەدا گفتوگۆ لەسەر خەونەكانی لەمەودوا دەستیپێكرد. مام جەلال گەرەكی بوو باسی ئەندێشەی پڕۆژەی نەخشەی رزگاری و فرقەی دیعایەی موسەلەحە بكا و مەبەستی بوو قسە لەسەر ئەندێشە و خەیاڵی رۆژنامەوانی كاك نەوشیروان بۆ چاپی ״رێبازی نوێ״ بوروژێنێ بەتایبەتی كە مامۆستا كامیل بەسیر نیوەی كارەكەی بەناوی ״رێباز״ مەیسەر كردبوو هەر ״نوێ״ كەی مابوو تا گوزارشت لە قۆناغی تازەی كوردایەتی بكات. مام بە جۆشوخرۆشی دوورنمای ئۆرگانێكی تازە بابەتەوە ناوەناوە نوكتەكانی بەشیر موشیر و پەرتوكیاتی كەمال فوئادی باس دەكرد كە چۆن لە شۆڕشی ئەیلول رادیۆ گەیشت و ئەمجارە چۆن بگات. لەناكاو زەنگی تەلەفۆنی شوقەكە لێیدا. دوو فەیلی بەغداپەروەر عادل موراد و عەبدولڕەزاق فەیلی خەتی گفتوگۆیان بە موژدەی بڵاوكردنەوەی ״شەرارە״ گەرم كرد. شەرارەی تەلەفۆنەكە لەو نێوانەدا نەما. بووە لەهیبـی سەركەوتن و دەركەوتنی یەكەم میدیای یەكێتی.\nمام جەلال بە چاو و دڵی رۆشنی یەكەم ژمارەی شەرارە لە تشرینی یەكەمی 1975 فریا كەوت بڵێ: ״نوسخەكەی دكتۆر هۆمەرتان لەبیرنەچێ״… ئەی بەشی ناوەوەی وڵات بۆ هەڤاڵانی وڵات زۆر زەروورە. ئاخر شۆڕشەكەمان لەوێ و بۆ ئەوێیە.\nتشرینی یەكەمی 1975 شەرارە دەبێتە تەقویمی سەروەریی بۆ میدیایەكی كوردستانیی سەرتاسەری و بۆ مینبەرێكی دیموكراتی، كە لە پایتەختی ئەمەوییەكان بۆ پایتەختی شۆڕشی زەڵێ تا پایتەختی عەباسی ناوەستێ و هەدادانی بۆ نییە.\nبەم جۆرە شانازیی ئەو ختۆكە خۆشەمان هەیە كە پێش دەستپێكردنەوەی شۆڕشی چەكداریی، بڵێسەی شۆڕشی میدیا هەڵگیرسا. یەكی حوزەیرانی ساڵی 1975 یەكێتی دێتە ژیانمانەوە، تشرینی 1975 ״شەرارە״ وڵات رۆشن دەكاتەوە و یەكی حوزەیرانی دوای ئەوەش، 1976 شۆڕش كوردستانی تەنییەوە.\nئەوە مێژووە و بەمجۆرە یەكێتی و راگەیاندنەكەی ئاوێتەی یەكتر دەبن. سەروەریی زۆر كە قەت نابێ فەرامۆش بكرێ، هەروەها كەموكوڕیی هەنووكە كە قەت نابێ بخرێتە ژێر لێوەوە. لەمەشدا یەكێتی و راگەیاندنەكەی ئاوێتەن و یەك چارەنووسن، خۆمان لەپێشەوە دەستنیشانی بكەین و نەخشەڕێی بۆ بدۆزینەوە. درەنگیشە زوو نییە.\nتشرین هەر پایزی سروشت نییە، بەڵكو بەهاری میدیامانە، جا بۆنەی رۆژی راگەیاندنی یەكێتی، مانگی راگەیاندنی یەكێتی بۆنەشە بۆ مشتوماڵكردنی.\nلە شەرارەوە شۆڕش بڵێسەی دا و بەشكم لە تۆڕێكی میدیایی پوختەوە شەرارەی حزبایەتی یەكێتی بگەشێتەوە.\n*سەرپەرشتیاری مەكتەبی راگەیاندن


ڕاپۆرتێكى ئەمريكى يەكەم ئەرك و ئاڵنگارییە سەختەکانی كازمى ديارى دەكات\nوەک شۆڕشگێڕ و پیاوێکی ئەفسانەیی کار ناکات\n2020.05.19 - 17:49\nگۆڤارێكى ئەمريكى پێی وايە مستەفا كازمى ڕوبەڕوى چەندين ئاڵنگاری دەبێتەوە بۆ چەسپاندنى چاكسازى، دەشڵێت، کازمی كەسێكى شۆڕشگێڕ نابێت بە يەكجار سيستمەکە چاك بكات، بەڵكو هەوڵى ئەوە دەدات قۆناغ بە قۆناغ سيستمى ناوخۆيى چاك بكات.\nگۆڤارى "فۆڕن پۆڵسى ئەمريكى" لە ڕاپۆرتێكدا بڵاويكردووەتەوە، كازمى ڕوبەڕوى چەندين ئاڵنگاری مەترسيدار دەبێتەوە كە چينی سیاسیی عێراق کە لە ماوەى دوو دەيەى ڕابردودا بە ڕكابەرى لەسەر دەسەڵات دروستيان كردوە و بەرژەوەنديەكانى گەڵيان لەبير كردوە، ئەوەش بوەتەهۆى دروستبونى شۆڕشى گەل، و هێزى شەقام توانى خۆى بسەپێنێت و داواى دورخستنەوەى چينە سياسيیە دەسەڵاتدارەكە بكەن.\nلە ڕاپۆرتەکەشدا هاتووە، كازمى ڕوبەڕوى حەتەداى ترى ناوخۆيى و دەرەكى دەبێتەوە، عێراق ڕوبەڕوى قەيرانێكى تەندروستى ناوخۆيى بوەتەوە بەهۆى ڤايرۆسى كۆرۆناوە و هەروەها ڕوبەڕوى قەيرانێكى ترى ئەمنى بوەتەوە بەهۆى ڕێكخراوى داعش و مەترسى گەڕانەوەى ئەو ڕێكخراوە، ئەوەش سەرەڕاى قەيرانى ئابورى چ ئەوەى كە خەڵك لەناوخۆى وڵات بەدەستيەوە دەناڵێنێت چ دابەزينى نرخى نەوت كە دەبێتە هۆى كەمبونەوەى داهاتى دەوڵەت.\nگۆڤارەكە پێىوايە، سەرۆكوەزيرانى نوێ كەسێكى شۆڕشگێڕ نابێت و بەيەكجار سيستم چاك بكات، ياخود بە مەبدەئى پياوى ئەفسانەيى مامەڵە بكات، بەڵكو هەوڵى ئەوە دەدات قۆناغ بە قۆناغ سيستمى ناوخۆيى چارەسەر بكات.\nبەپێى ڕاپۆرتەكە، يەكەم ئەركى كازمى بريتى دەبێت لە نەهێشتنى كەلێنى نێوان هاوڵاتيان و چينى سياسى لەلايەك و ڕێكخستنى نێوان چينە سياسيەكەش لەلايەكى ترەوە، ئەوەش واتاى ئەوەيە كە چاكسازيەك لەسەر بنەماى هاوسەنگی ئەنجام دەدات لەم بارودۆخەى ئێستادا.\nئەوەشى ڕونكردوەتەوە، كازمى تاكە سەرۆكوەزيران نييە كە بەرنامەى چاكسازى گشتگيرى هەبێت، بەڵام ڕۆژانى سەرەتاى هەست بەو تەحەدايانە دەكات كە ڕوبەڕوى دەبنەوە كە ئەوەش پێويستى بەوەيە، بەرهەم ساڵح، سەرۆككۆمار هاوكارى بكات بۆ مسۆگەركردنى بەرنامە چاكسازيەكەى.\nفۆڕن پۆڵسی دەشڵێت، بەرهەم ساڵح ڕۆڵێكى گرنگى هەبوو لەو ماوەيەى كە عادل عەبدولمەهدى سەرۆكوەزيران دەستى لەكاركێشايەوە و لە هەوڵى دۆزينەوەى جێگرەوەيەك بوو بۆى، چەندين پاڵێوراوى ڕەتكردەوە كە ميليشياكانى نزيك لە كۆمارى ئيسلامى ئێران هەوڵيان دەدا بيسەپێنن.\nڕونيشكراوەتەوە، ستراتيژى يەكەمى كازمى هەوڵدان بوو بۆ ڕازيكردنى خۆپيشاندەران بەوەى كە گوێيان لێ دەگرێت و نوێنەرى دەنگەكانيان دەبێت، ئەوەش لەپێناو ئەوەى كە نەكەوێتە تەڵەى لەدەستدانى متمانەى حكومەتەكەى كە چەندين ساڵە حكومەتەكانى پێشوو تێى كەوتبوون.\nئەوەش هاتووە، گێڕانەوەى عەبدولوەهاب ساعديش كە کۆتایی مانگی نۆی ساڵی ڕابردوو لە بازنەى خزمەتى بەڕێوەبەرايەتى دژە تيرۆر دەرکرا يەكێك بوو لە ديارترين هەنگاوەكان كە كازمى گرتيەبەر دواى بوون بە سەرۆكوەزيران.\nهەروەها كازمى ليژنەيەكى بۆ لێكۆڵينەوە لە سەرجەم حاڵەتەكانى كوشتنى خۆپيشاندەران پێكهێنا، كە لەماوەى چەند مانگى ڕابردودا كوژراون.\nلە ڕاپۆرتەکەی ئاماژە بەوەشکراوە، سەرەڕاى ئەوەى كازمى گەندەڵى پەيوەست بە سيستمى وڵات ڕەتدەكاتەوە، بەڵام لەسەرى پێويستە كە لێكتێگەيشتنى فراوانى لەگەڵ حزبەكاندا هەبێت، تا بتوانێت يەكەم ئەركى ڕاپەڕێنێت كە لە هەموو ئەركەكانى ترى هەستيارترە، پێويستە كليلى ستراتيژى چاكسازيەكەشى داواكاريەكانى شەقام و چاكسازى لە ياساى حزبەكان و هەڵبژاردنێكى پاك و دادپەروەر بێت.\nکازمى لە یەکەم وتارى ڕۆژنامەنوسیدا وەک سەرۆکوەزیران ئاڵنگارییەکانى بەردەمى ئاشکرا دەکات\n2020.05.18 - 23:54\nپەرستارێکی سلێمانی کە بەهۆی کارەکەیەوە توشی کۆرۆنا بوو باس لە ئاڵنگارییەکانیان دەکات\n2020.05.12 - 21:15\nكازمى: لەسەر زانياريەكانى عەبدولناسر قەرداش پلانێكى داگيركارى داعشمان شكستپێهێنا\n2020.05.21 - 18:42\nشەپۆلێكى گەرماى بەهێز ڕوو لە عێراق و هەرێم دەكات\n2020.05.16 - 20:14


کوردیپێدیا - پاشەکشەی پیشەسازیی نەوتی کوردستان\n📊 پاشەکشەی پیشەسازیی نەوتی کوردستان | پۆل: ئامار و راپرسی | زمانی بابەت: 🏳 کوردیی ناوەڕاست\nپاشەکشەی پیشەسازیی نەوتی کوردستان\nبۆ ئەوەی باشتر پیشەسازیی نەوتی کوردستان شی بکەینەوە، بۆ چوار قۆناغ دابەشی دەکەم: قۆناغی یەکەم (1991-2007)، قۆناغی دووەم (2007=2013)، قۆناغی سێیەم (2013- 2017) و قۆناغی چوارەم 2017 بەدواوە کە ئامانجی من زیاتر روونکردنەوەی بارودۆخی کەرتی نەوتی کوردستانە لە نێوان قۆناغی سێیەم و چوارەمدا.\nقۆناغی دووەمی پیشەسازیی نەوتی کوردستان، بەڕای من زێڕینترین قۆناغی پەرەسەندنی ئەو پیشەسازییە بووە، لەو قۆناغەدا، کوردستان لەیەک کاتدا دەبێتە خاوەنی وەزارەتی سامانە سروشتییەکان و یاسای نەوت و گازی کوردستان. هەر لەو قۆناغەدا چەندین گەورە کۆمپانیای جیهانی لە کەرتی نەوتی کوردستان دەست بە وەبەرهێنان دەکەن، بەڵام لەگەڵ ئەوەشدا، لەم قۆناغە دیاریکراوەدا کە نزیکەی 6 ساڵی خایاند، دەکرا کاری زۆر باشتر بکرایە، بەڵام بەهۆی بەرژەوەندیی حزبی و شەخسی نەکرا!\nقۆناغی سێیەمی کەرتی نەوتی کوردستان کە دەکەوێتە دوای ساڵی 2013، دەکرێت بڵێم قۆناغی سەرەتای پاشەکشەی کەرتی نەوت و گازی کوردستان بوو، چونکە ئەوەی بەدەستهات لەدوای ئەو قۆناغە، هێنانەوەی نزیکەی 50%ی کەرتی نەوتی کەرکووک بوو بۆ ژێر ڕکێفی حکومەتی هەرێمی کوردستان، ئەویش لەسایەی بارودۆخێکی نوێ کە بۆ ناوچەکە دروستبوو، هەروەها هاتنی داعش و پێشڕەوییەکانی پیشمەرگە.\nلەم قۆناغەدا بەهۆی نزیکبوونەوەی داعش لە سنوورەکانی کوردستان و پچڕانی پەیوەندییەکانی هەرێمی کوردستان و عێراق و دابەزینی نرخی نەوت، وەبەرهێنان و پەرەپێدانی کەرتی نەوتی کوردستان یەکپارچە بەرەوڕووی وەستان و تەنانەت راگرتنی کارکردن لەهەندێک کێڵگەی نەوتی کوردستان بووەوە. کە دەرهاویشتەکانی گۆڕانکاری و باشبوونی دوای ئەم قۆناغەش بەهۆی نزیکیی ماوەکەی لە قۆناغی چوارەم نەتوانرا سوودی لێوەربگیرێ و لەناوچوو.\nقۆناغی چوارەمی کەرتی نەوتی کوردستان کە من بە قۆناغی 2017 یان قۆناغی دوای 16ی ئۆکتۆبەر پێناسی دەکەم، بە خراپترین قۆناغی پیشەسازیی نەوتی کوردستانی دەزانم، لەبەر ئەوەی کوردستان بەرهەمهێنانی نەوتی لە کێڵگە نەوتییەکانی کەرکووک لەدەستدا، ئەمەش بە مانای لەدەستدانی 50%ی داهاتی کوردستان کە سەرچاوەکەی نەوتە، رەنگە وەرگرتنەوەی ئەو نەوتە ئەستەم بێ. هەر بەو هۆیەشەوە کارتی کوردی لە دانوستانەکاندا لاواز بووە.\nپیشەسازیی نەوتی کوردستان کە دەتوانین بڵێین لە ماوەی 10 ساڵدا (2007-2017) کاری باشی بۆ کرا، چەندین دەستکەوتی گرنگی بەدەستهێناوە، لەوانە: دەرچوواندنی یاسای نەوت و غاز لەلایەن پەرلەمانی کوردستان. هاتنی کۆمپانیا گەورەکانی بواری وزە بۆ کوردستان، راکێشانی بۆڕیی نەوتی کوردستان- تورکیا و بەستنەوەی نەوتی کەرکووک بە بۆڕییەکە.\nبەڵام ئەم دەستکەوتە گرنگانە، دوای رووداوەکانی 16ی ئۆکتۆبەر چییان لێهات؟ کوردستان بەهۆی رووداوەکانی 16ی ئۆکتۆبەر نزیکەی 50%ی بەرهەمهێنانی نەوتی لەدەستداوە، ئەگەر لەڕووی ژمارەوە مامەڵەی لەگەڵ بکەین، دەکرێت بڵێین نزیکەی 350 هەزار بەرمیل هەناردەی نەوتی رۆژانەی کوردستان کەمی کردووە، ئەگەر یەک بەرمیل بە 45 دۆلار بفرۆشین، هەرێمی کوردستان رۆژانە 13 ملیۆن و 500 هەزار دۆلار داهاتی لەدەستداوە کە لە مانگێکدا دەکاتە 405 ملیۆن دۆلار.\nهەرچەندە ئاستی بەرهەمهێنانی نەوتی کوردستان لە ساڵانی رابردوودا بانگەشەی زۆری بۆ کرا و چەندین جار کەسی یەکەمی وەزارەتی سامانە سروشتییەکان رایگەیاند کە ئاستی رۆژانەی بەرهەمهێنان دەگەیەننە یەک ملیۆن بەرمیل، بەڵام بە لەدەستدانی کێڵگە نەوتییەکانی کەرکووک، باشتر و زیاتر دەمامکی بانگەشەکارانی ئەم بابەتە دەرکەوت کە ئێستا کاتی رووبەڕووکردنەوەی ئەو پرسیارانەیان هاتووە: ئایا بۆچی بەرهەمهێنانی نەوتی کوردستان زیادی نەکرد؟ لە باشترین حاڵەتدا توانای کێڵگە نەوتییەکانی هەرێمی کوردستان رۆژانە لە 400 هەزار بەرمیل تێناپەڕێ.\nقۆناغی گەشەسەندنی پیشەسازیی نەوت جگە لەو جۆرە بانگەشانە، هەندێک کەموکوڕیی دیکەشی هەبووە. لەوانەش پابەندنەبوون بە بڕگە و مادەکانی یاسای نەوت و گازی کوردستان، دروستنەکردنی سندوقی داهاتەکانی نەوت و گازی کوردستان و کۆمپانیا تایبەتمەندەکان، ناشەفافی لە کەرتی نەوت و گازی کوردستان، ئەمەش زیاتر ئایندەی کەرتی نەوت و گازی کوردستانی لێڵ کردووە و نازانرێت لە سایەی بڕیارە تاکلایەنەکانی عێراق، پیشەسازیی کوردستان بەرەو کوێ دەچێت؟\nزۆر لە هەنگاوە سیاسییەکانی رابردوو بە پشتبەستن بە کەرتی نەوتی کوردستان، وەک سەرچاوەیەکی داهات و وەک کارتێکی سیاسی مامەڵەپێکراو، نراون، ئەمە چەندە هەڵە بووە یان راست شتێکی دیکەیە، بەڵام ئێستا کوردستان دەبێ چۆن مامەڵە لەگەڵ پیشەسازیی نەوت بکات؟\nئەوەی لە پیشەسازیی نەوتی کوردستاندا بەدەستهاتووە، بە هەموو کەموکورتییەکانیەوە، هێشتا بەهێزترین کارتی دانوستاندنی نێوان هەرێمی کوردستان و عێراقە. چونکە عێراق کە ئێستا بودجەکەی لەسەر بنەمای فرۆشتنی 3 ملیۆن و 888 هەزار بەرمیل لە رۆژێکدا داڕشتووە، 550 هەزار بەرمیلی هی کەرکووک و هەرێمی کوردستانە. تاکە رێگەی هەناردەکردنی ئەو 550 هەزار بەرمیلەش بۆڕیی نەوتی کوردستان – تورکیایە.\nلەماوەی 10 ساڵی رابردوودا زۆرترین رەخنە بەرەوڕووی ئەم کەرتە و سەرپەرشتیارانی کراوەتەوە کە کەرتی نەوت ناشەفافە، بەڵام سەیرە ئێستاش کە خەریکە ئەوەی هەیە لەدەست دەچێ، وەزارەتی سامانە سروشتییەکان و حکومەت بەشێوەیەکی شەفاف مامەڵەیان لەگەڵ ئەم کەرتە نەکردووە، لەکاتێکدا رێککەوتنێک لەگەڵ کۆمپانیای دیلۆت وەک کۆمپانیایەکی تایبەتمەندی وردبینی کرا، بەڵام تا ئێستا ئەنجامی کارکردنی ئەم کۆمپانیایە رانەگەیەنراوە! جگە لەوەی رێککەوتنی 50 ساڵەی لەگەڵ تورکیا و رێککەوتنی 20 ساڵەی لەگەڵ رۆسنەفت و ناوەڕۆکی بەشێک لە گرێبەستە نەوتییەکان تا ئێستا بە ناڕوونی ماونەتەوە و نازانرێت چۆن کراون و ئایا لە بەرژەوەندی کوردستانن یان نا؟ بۆیە کاتی ئەوەیە بەشێوەیەکی شەفاف حکومەت پرۆسەی نەوت بەڕێوەببات.\nیەکێک لە یاسا باشەکانی نەوت و گاز لە رۆژهەڵاتی ناوەڕاست لەقۆناغی ڕابردوودا، یاسای نەوت و گازی کوردستان بووە، بۆیە دەکرێت بکرێتە بناغەی بەدامەزراوەییکردنی کەرتی نەوت و گاز. هەروەها گرنگە وەزارەتی سامانە سروشتییەکان، روونکردنەوەی زیاتر بدات، یەدەگی نەوتی کوردستان چەندە؟ چەند کۆمپانیا لە کوردستانن و چەندیان پاشەکشەیان کردووە؟ ئاستی بەرهەمهێنانی نەوتی کوردستان چەندە؟ رێککەوتنی لەگەڵ چەند وڵات هەیە و ناوەڕۆکی رێککەوتنەکان چین؟ بۆچی نایانەوێت نەوتی کوردستان بەشێوەیەکی شەفاف بەڕێوەببرێت؟ بۆچی تەندەر بۆ کێڵگە نەوتییە نوێیەکان نەکرا؟ کەی پابەند دەبن بە یاسای نەوت و گازی کوردستانەوە؟\n➕ ئەم بابەتە لەلایەن: (مانو بەرزنجی)ەوە لە: Nov 22 2017 9:26AM تۆمارکراوە


هەندێک زانیارى تایبەت لەسەر گرۆگانگیرییەکەى ئیلام.. هێرشبەرەکە خۆى نەکوشتووە! | AvaToday\nڕاستییەکانى ڕووداوە خوێناوییەکەى بەڕێوەبەرایەتى دارایی و موڵکداریەتى موستەعزەفینى ئیلام چ بوو؟ بۆچى بەرپرسانى دادوەرى ڕاستییەکان دەشارنەوە؟ ڕۆڵى هێزە ئینزامییەکان لەم کارەساتە چى بوو؟ ئاخۆ هێرشبەرەکە خۆى کوشتووە یا کوشتوویانە؟\nبە پێى ڕاپۆرتى ئاڤاتودەى کە لەسەر بنەماى ڕاپۆرتى سەرچاوە ناوخۆییەکان بەدى هاتووە، وردەکارى ئەم کارەساتە لەبارەى بەڕێوەبەرایەتى دارایی و موڵکداریەتى موستەعزەفینى ئیلام کە ڕۆژى چوارشەممە ٢٨ى بانەمەڕ ڕووى دا و بووە هۆى کوژران و برینداربوونى ١١ کەس، بەم شێوەیەى خوارەوەیە:\nبە پێى فەرمانى بەرپرسانى باڵا، فەرمانى بەپەلەى دامەزراندنى کەسێک لە ئاشناکانى دەدرێتە یوسف فریادى زادە سەرۆکى بەڕێوەبەرایەتى دارایی و موڵکداریەتى موستەعزەفینى ئیلام و ئەویش سەرنجدان بەو فەرمانەى کە پێى کراوە، ڕایدەگەیێنێت کە لەسەر بنەماى چارتى بەڕێوەبەرایەتییەکە، ژمارەى فەرمانبەرەکانى زیاد لە پێویستن.\nلەگەڵ ئەوەشدا دووبارە پێى ڕادەگەیێنرێتەوە کە دەبێت بە پێى دەسەڵاتى خۆى، فەرمانبەرانێک دەربکات تا بتوانرێت کەسێک لە جیاتى نەجەف ڕۆستەمى دابمەزرێنێت. نەجەف ڕۆستەمى، کە تا دوو مانگ پێش یەکێک لە فەرمانبەرە گرێبەستییەکانى بەڕێوەبەرایەتى دارایی و موڵکداریەتى موستەعزەفینى ئیلام بووە، لە لایەن فریادى زادەوە وەک پاسەوان دەگوازرێتەوە بۆ شارى سەرابلە.\nئەویش ناڕەزایەتى خۆى نیشان دەدات بەرامبەر شوێنگۆڕینى کارەکەى بێ هۆکار، بەڵام ماوەیەک دواتر (نزیکەى دوو مانگ دواتر)، حوکمى دەرکردنى بە بیانووى کۆتاییهاتنى گرێبەستنى کارەکەى، دەردەچێت. ڕۆستەمیش لە دوو مانگى ڕابردوو و بە هەموو ڕێگەیەک هەوڵ دەدات تا بۆ کارەکەى بگەڕێتەوە و کەسانێکى زۆر دەکاتە واسیت و ئامادەیی خۆشى ڕادەگەیێنێت کە لە هەر شوێنێک بێت ئامادەیە کار بکات، بەڵام بەرپرسان وەڵامى نادەنەوە و پشتگوێى دەخەن.\nتا ئەوەى کە ڕۆژێک بەر لە ڕووداوەکە نیەتى خۆى بۆ یەکێک لە فەرمانبەرەکانى بەڕێوەبەرایەتییەکە ئاشکرا دەکات و پێى دەڵێت: "سبەى کارێک دەکەم کە لەبرى یەک کەس (کەسى بە بەرتیل دانراو کە شوێنەکەى ئەوى گرتبووەوە) حەوت کەس دابمەزرێنن".\nنەجەف ڕۆستەمى، لە ڕۆژى کارەساتەکە لەبەردەم دەروازەى باڵەخانەکە سۆراغى بەڕێوەبەرى گشتى دەکات و داواى دوو خوولەک بینین و قسەکردنى لەگەڵ دەکات کەچى بە سووکایەتییەوە دەکرێتە دەرەوە. ڕۆستەمى دەست بە تەقەکردن دەکات و سەرنجى هەمووان بۆ لاى خۆى ڕادەکێشێت. سەرۆکى بەڕێوەبەرایەتى دارایی و موڵکداریەتى موستەعزەفینى ئیلامیش کە دەبینێت بابەتەکە زۆر جدییە، لە ترسان لە پەنجەرەکەى ژوورەکەیەوە خۆى فڕێ دەداتە خوارەوە و خۆى ڕزگار دەکات. یەکێک لە فەرمانبەرەکان بە ناوى میلاد فەتاحى کە پەیوەندییەکى هاوڕێیانەى لەگەڵ ڕۆستەمى هەبووە، بە خۆشڕووییەوە قسەى لەگەڵ دەکات و هەوڵى ئارامکردنەوەى دەدات و سەرکەوتووش دەبێت لەوەى کە یەکێک لەو دوو نارنجۆکەى کە بە دەستییەوە بووە، لێى وەربگرێت.\nسەعید ڕۆستەمى یەکێکى دیکە لە فەرمانبەرانى ئەو بەڕێوەبەرایەتییە کە خزمى ڕۆستەمى هێرشبەریشە، لەگەڵ فەتاحى هەوڵى ئارامکردنەوەى دەدەن. ژمارەیەکى دیکە لە فەرمانبەرانیش لە ترسان خۆیان لە نێو حەسارى باڵەخانەکە دەشارنەوە.\nدراوسێکانى بەڕێوەبەرایەتییەکە بە بیستنى دەنگى تەقە، پەیوەندى بە هێزە ئینتزامییەکانەوە دەکەن و ئەوانیش بە دەنگەدەنگى زۆرەوە و بە قڕیشکەى سەیراەوە خۆیان دەگەیێننە شوێنەکە و بە بڵیندگۆ دەست بە هەڕەشە دەکەن کە دەبێت ڕۆستەمى خۆى بدات بە دەستەوە دەنا هێرش دەکەنە سەر باڵەخانەکە.\nسەعید ڕۆستەمى (ئامۆزاى هێرشبەرەکە) کە دەیهەوێت نێوەنجگیرى بکات، لەگەڵ ئەوەى دەستەکانیشى بەرز کردووەتەوە و دەیهەوێت خۆبەدەستەوەدانى نەجەف بە هێزە ئینتزامییەکان بدات.\nبەڵام کارەساتەکە لێرەوە دەست پێ دەکات کە هێزە ئینتزامییەکانیش لە نێو خۆیاندا ڕایدەگەیێنن کە سەعید ئامۆزا و هاودەستى نەجەف ڕۆستەمییە و فەرمان بە قەناسبەدەستەکەیان دەدەن کە تەقەى لێ بکات و ئەویش بە گوللەیەک دەیکوژێت. نەجەف ڕۆستەمیش کە دەزانێت تەقە لە سەعید ڕۆستەمى ئامۆزاى کراوە، شێت و هار دەبێت و یەکێک لەو نارنجۆکانەى کە لە نێو دەستیدایە، فڕێى دەداتە نێو ئامادەبووانى باڵەخانەکە و چەندین کەس دەکوژێت و بریندار دەکات.\nهێزە ئینتزامییەکانیش دەچنە نێو باڵەخانەکە و لە پشتڕا تەقە لە نەجەف ڕۆستەمى دەکەن و بە چەند گوللە دەیکوژن.\nلەم کارەساتە، ئەم خاڵانە جێگەى سەرنجن:\n١. هێزى ئینتزامى بانگەشەى ئەوە دەکات کە نەجەف ڕۆستەمى خۆى کوشتووە، لە کاتێکدا لە پشتەسەرەوە لێى دراوە و لەلایەن هێزى تایبەتیشەوە لێى دراوە.\n٢. هێزى ئینتزامى بانگەشەى ئەوە دەکات کە نەجەف ڕۆستەمى کەسێکى شەڕەنگێز و خاوەن ڕابردوویەکى خراپ و شەڕەنگێزى هەبووە، بەڵام بە پێى قسەى هاوکار و دراوسێکانى، کەسێکى ئارام و زۆر بەڕێز بووە و لە ڕووى ئەخلاقیشەوە هیچ کێشەیەکى نەبووە.\n٣. هێزە ئینتزامییەکان بانگەشەى ئەوەى کردووە کە سەعید ڕۆستەمى هاودەستى نەجەفى بووە کە ئەمەش پێچەوانەى ڕاستییەکانە. ئەو یەکێک لە فەرمانبەرانى ئەم کۆمەڵیەیە بووە و تەنیا نێونجگیرى کردووە و بۆ کارى خێر گیانى لەدەست دا و هێزە ئینتزامیەکان تەقەیان لێ کرد.\n٤. دووبارە بە پێى بانگەشەى درۆیینى هێزە ئینتزامییەکان، دەڵێن یەکێک لە نارنجۆکەکان لە لایەن هێزە ئینتزامییەکان پووچەڵ کراوەتەوە، لە کاتێکدا کە ئەو نارنجەکە لە دەستى میلاد فەتاحى بووە کە لە گۆشەیەک کەوتبوو و گیانى لەدەست دابوو.\n٥. خاڵى جێگەى سەرنج، نمایش و شانۆگەرییەکى گاڵتەجاڕانەى سەرۆکى هێزى ئینتزامى ناوچەکە بوو کە جلیقەیەکى گوللەنەبڕى لەبەر دەکەن و کاتژمێرێک دواى تەقەکردن و کارەساتەکە دەیهنێنن و بە زەحمەتێکى زۆرەوە لەسەر دەرگا و دیوارى باڵەخانەکە سەرى دەخەن تا فیلمى لێ بگرن و بەمەش نیشانى بدەن کە قەیران و کارەساتەکەى کۆنتڕۆڵ کردووە.


رووس و چین گەورەترین کارگەی پیترۆ کیماوی دادەمەزرێنن\n2019-10-17 [04:37 AM]\nدوو کۆمپانیای رووسی و چینی بۆ دامەزراندنی گەورەترین کارگەی پێترۆ کیمیایی لە جیهان کە گوژمەکەی زیاترە لە ١٣ ملیار دۆلار رێککەوون کە بۆ پاڵاوتنی گازی سروشتی و بەرهەمی کیمایی دیزاین دەکرێت و کارگەکە دەکەوێتە شارێکی بچووک لە نزیک کەراوەکانی رووسیا لە کەنداوی فینلەندا.\nئەمو رێککەونە لە نێوان کۆمەڵگەی بەلتیقی رووسی بۆ کیمیایی کە کۆمپانیاکە سەر بە روسگاز دۆبیتشایە و لقی کۆمپانیای سەر بە ئەندازیاری کیمیایی نیشتمانی چینی واژووکراوە.\nرێککەوتنەکه دامەزراندنی کارگەیەکی کیمایی بۆ پاڵاوتنی گازی سروشتی لە خۆدەگرێت کە لە دوو بەشی ئیثیلین بە توانای ١.4 ملیۆن تۆن ساڵانو و ٦ گرووپی دامەزراوەی پۆلی ئێثلین بە توانای ٤٨٠ هەزار تۆن ساڵانە پێکدێت، هەروەها چەند دامەزراوەیەکی دیکەش لە خۆدەگرێت، ماوەی کارکردنیش بۆ دامەزراندنی کارگەکە ٥ ساڵ دەخایەنێت.\nکۆمپانیای CNCEC چینی رایگەیاند، سوود لە بازاڕی رووسی وەردەگرن و بەردەوام دەبن لەسەر بەهێزکردنی پەیوەندییەکان و کاری هاوبەش بۆ قازانجی دوو لایەنە، هەروەها گووتیشتی ئەو پڕۆژەی سوودی گرنگی دەبێت بۆ پڕۆژەی یەک پشتێنە و یەک رێگا.


هه‌ڵبژاردنى كاك عومەرى سه‌ید عەلی\n9/20/2019 2:06:00 PM 337 جار خوێندراوەتەوە\nکامەران وریا قانع\nهه‌ڵبژاردن چییه؟ جگه له رێكه‌وتنى گروپه‌كانى ناو حزب بۆ سه‌رخستنى كاندیده‌كانیان، ئه‌مه ئه‌لف و باى هه‌ڵبژاردنه، له دنیادا هه‌ڵبژاردن ماناى نییه ئه‌گه‌ر كوتله‌ى تیا نه‌بێت، به‌ڵام شوره‌ییه‌كه ئه‌وه‌یه له دووره‌وە تانه‌ى لێ بده‌یت بڵێیت هه‌مووشتێك پێشتر بڕاوه‌ته‌وه.\nخۆ ئه‌گه‌ر كاك قادریش خۆى كاندید بكردایه بۆ رێكخه‌رهه‌ر ده‌بوایه كار بۆ دروستكردنى كوتله‌یه‌ك بكات كه سه‌رى بخات.\nبزووتنه‌وه‌ى گۆڕان له‌م ماوه‌یه‌دا هه‌ڵبژاردنى كرد، بۆ ئه‌م هه‌ڵبژاردنه‌ش نه كه‌سى ده‌ره‌وه‌ى جڤات ده‌نگى دا، نه ته‌زویر كرا، نه به‌په‌له خه‌ڵك سه‌رخرا بۆ جڤات له به‌رژه‌وه‌ندى لایه‌ك وه‌كو له حزبى كوردى ئه‌مه زۆر باوه. ئه‌گه‌ر سه‌رنجى ده‌نگى رێكخه‌ر بده‌ین له 44 ئه‌ندامى جڤات 28 ده‌نگى هێناوه، كه ده‌كاته نزیكه‌ى 63% له ده‌نگه‌كان، ئه‌م رێژه‌یه له هیچ حزبێكى كوردى بۆ كه‌سى یه‌كه‌م وجودى نییه، به‌ڵكو زۆربه‌ى حزبه كوردیه‌كان به پارتى و یه‌كیه‌تى و ئیسلامى و حزبه تازه‌كانیشه‌وه بێ بوونى ركابه‌رو به چه‌پڵه رێزان كه‌سه یه‌كه‌مه‌كان دادەنرێنه‌وه. ئه‌وه‌ى ئه‌م راستیه له بزووتنه‌وه‌ى گۆڕان نه‌بینێت دیاره پێویسته دووباره به ویژدانى خۆى بچێته‌وه. ئه‌م رێژه‌یەى كاك عومەر له شكست نزیكه نه‌ك سه‌ركه‌وتن و پێشتر بڕیارى لێدرابێت. ئه‌مه‌ش نیشانه‌ى ئه‌وه‌یه ئه‌م بزووتنه‌وه‌یه به‌رده‌وام جێگاى مشتومڕى ناوخۆیه، كه ئه‌مه‌ش دۆخه ته‌ندروسته‌كه‌یه. هه‌رچى ئه‌ندامانى خانه‌ى راپه‌ڕاندنن رێژه‌كان خۆیان قسه له‌سه‌ر خۆیان ده‌كه‌ن كه هه‌موویان به ده‌نگێك یان زیاتر سه‌ركه‌وتوون.\nگله‌یی هه‌یه له‌سه‌ر ماوه‌ى به‌سه‌رچووى جڤاته‌كه، ئه‌وه قسه‌یه‌كى راسته، به‌ڵام ئه‌مه ئه‌و به‌هانه‌یە ناداته نه‌یاره‌كانى كه بڵێن هه‌ڵبژاردنێكى شكڵى بوو. زۆر كه‌س ره‌خنه له سیاسه‌تى بزووتنه‌وه‌كه ده‌گرن گوایه ده‌رفه‌ته‌كانى دواى ریفراندۆم و رووداوه‌كانى 16ی ئۆكتۆبه‌ریان نه‌قۆزتۆته‌وه، گوایە كاك عومەر هیچ هه‌نگاوێكى نه‌ناوه، به‌ڵام كه‌سیان عه‌زیه‌ت ناكێشن پێمان بڵێن بزووتنه‌وەكه چى بكردایه؟ ئایا (نه‌فیر عامى) رابگه‌یاندایه؟ ئایا په‌ناى بۆ چه‌ك ببردایه؟ ئایا له‌گه‌ڵ هێزه‌كانى ترى ئۆپۆزسیۆن چیان پێده‌كرا، له دۆخێكى پڕ دۆڕان و رق و ژاوه‌ژاو ده‌كرا چى بكرایه؟ ئایا ئه‌و كاته ده‌ستى پارتى و یه‌كیه‌تى زیاتر واڵا نه‌ده‌بوو بۆ خوێن ڕشتن به بیانووى خه‌نجه‌ر له‌پشته‌وه به‌كارهاتووه؟ قسه‌یه‌كى كورده‌وارى هه‌یه ده‌ڵێت (ورچى بریندار دڕنده‌تره). بڕوا ناكه‌م ئه‌و قسه‌یه‌ش راست بێت كه ئه‌مریكیه‌كان چاوه‌ڕێی هێزى ئۆپۆزسیۆن بوون بۆ ئه‌وه‌ى ببنه به‌دیلى پارتى و یه‌كێتى!\nئایا ئابورى هه‌رێم ره‌یعیه؟\nبۆ وه‌زیرى دارایی هه‌رێم\nفه‌له‌ستین و نه‌وتى هه‌رێم\nبه‌غداش بێ مانایه\nبینینى تونێلى tunnel vision\nچیتان له گۆڕان ده‌وێت؟\nهەرێمی کوردستان (٢٧) ملیار دۆلار قەرزار نیە!\nبازرگانی بە خوێندن ڕاگرن\nلامەرکەزیەتی ئێمە و ئەوەی بەهاری عەرەبی: متمانەی سیاسی\nبۆچی نەوت ڕادەستی بەغدا بکرێتەوە؟!\n٢٧ ملیار دۆلارە قەرزەکە\nدوای گوتارەکەی سەرۆکی حکومەت\nئاسیاسێڵ - ڕیکلام وتاری هەفتانەی گۆڕان زەمەنی ڕەمەزان\nهۆشدارییه‌كی به‌په‌له له به‌ڕێوه‌به‌ری نه‌خۆشخانه‌ی كۆرۆناوه له هه‌ولێر\nوه‌زاره‌تی خوێندنی باڵا له‌باره‌ی خوێندنی ئه‌مساڵه‌وه بڕیار ده‌دات\nکەشناسی هەرێم راگەیەنراوێکی لەبارەی کەشوهەواوە بڵاوکردەوە\nبه‌شێوه‌یه‌كی مه‌ترسیدار ژماره‌ی تووشبووانی كۆرۆنا به‌رز‌بوه‌وه\n"بۆ سزای ئه‌ده‌ن! هه‌ركه‌س به‌و به‌رگه‌وه بیبینێت، نامرێت"\nهەرێم بە مەرجەکانى عێراق رازى بوو\nهۆشدارى بەپەلە لەبارەى ١٠ رۆژى داهاتوو دەدرێت\nوەزارەتى ناوخۆ ٤ بڕیارى نوێى دەرکرد\nریزبەندى ئەو وەزارەتانەى لە سەرەتاوە مووچە وەردەگرن\nسعوديە وادەى دیارییکردنى یەکەم رۆژى جەژن ئاشکرا دەکات\nوەزارەتى ئەوقافى هەرێم وادەى دیارییکردنى یەکەم رۆژى جەژن رادەگەیەنێت\nوادەی یەکەم ڕۆژی جەژنی ڕەمەزان\nخوداوەند لە دڵی شاعیراندا زیندووە!\nکتێبک لە بارەی کارو بەرهەمەکانی نەجیب مەحفوز چاپ کرا\nسیمبول، زمان و تەکنیک لە ڕۆمانی "ڕۆژێک لەو ساڵانە هەڵدەگرم"\nچۆن هاملێت بخوێنینەوە؟\nژن لە رۆمانی تاجەگوڵینە تاجی درکی